**Zmluva o dielo č. ............./2018**

uzatvorená v zmysle ust. § 536 a nasl. zákona č. 513/1991 Zb. Obchodný zákonník (ďalej aj len „**Zmluva**“)

Zmluvné strany:

Zhotoviteľ:

obchodné meno: ​​

sídlo:

IČO:

registrácia:

konajúci prostredníctvom: ​

 IČ DPH: ​

DIČ: ​

bankové spojenie:

číslo účtu:

IBAN: ​  ​

osoba oprávnená rokovať vo veciach

obchodných: ​

technických:

realizačných:

(ďalej len ,,**zhotoviteľ**“)

a

Objednávateľ:

názov: **mestská časť Bratislava-Staré Mesto** Sídlo: Vajanského nábrežie 3, 814 21 Bratislava IČO: 00 603 147

konajúci prostredníctvom: Mgr. Radoslav Števčík, starosta mestskej časti

DIČ: 2020804170 bank. spoj.: VÚB, a.s. číslo účtu: 1526012/0200 IBAN: SK63 0200 0000 3500 0152 6012 SWIFT kód: SUBASKBX

osoba oprávnená rokovať vo veciach

obchodných: Ing. Ladislav Vanda

technických: Ing. Peter Borecký

realizačných: Ing. Peter Borecký

(ďalej len ,,**objednávateľ**“ a spolu so Zhotoviteľom ďalej len ,,**zmluvné strany**“)

**PREAMBULA**

Táto Zmluva sa uzatvára ako výsledok zadávania podlimitnej zákazky na uskutočnenie stavebných prác bez využitia elektronického trhoviska na predmet: „Vybudovanie zariadenia opatrovateľskej služby Palárikova/Dobšínského" v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní").

**ČLÁNOK 1.**

**ÚČEL A PREDMET ZMLUVY**

**1.1 Účel a predmet Zmluvy**

1.1.1 Účelom tejto Zmluvy je dohodnúť podmienky (i) zhotovenia funkčného stavebného diela Zhotoviteľom,(ii) jeho prevzatia a zaplatenia Objednávateľom, (iii) záruky za akosť diela a záručnej doby a (iv) zaistenia záväzkov.

1.1.2 Pre účely tejto zmluvy sa stavebným dielom rozumie realizácia prác a dodávok v rozsahu kompletnej stavby, vrátane dodávky a montáže technologického zariadenia, na zákazke **„Vybudovanie zariadenia opatrovateľskej služby Palárikova/Dobšinského"**, podľa projektovej dokumentácie vypracovanej spoločnosťou M PRO s. r. o. Bratislava (ďalej len „Dielo“). Podrobná vecná a cenová špecifikácia Diela je uvedená v Realizačnom položkovom rozpočte, ktorý tvorí neoddeliteľnú súčasť tejto zmluvy ako Príloha č. 2. Zhotoviteľ sa zaväzuje zhotoviť Dielo kompletne na kľúč, podľa požiadaviek Objednávateľa, v súlade s podmienkami plnenia a špecifikáciami Diela stanovenými:

* + - 1. touto Zmluvou,
      2. projektovou dokumentáciou, ktorá bola vypracovaná spoločnosťou M PRO s.r.o., Bratislava (ďalej len „PD");
      3. súťažnými podkladmi Objednávateľa na výber Zhotoviteľa pre zákazku „**Vybudovanie zariadenia opatrovateľskej služby Palárikova/Dobšinského** ", (ďalej len „Súťažné podklady");
      4. povoleniami príslušných orgánov štátnej správy vydanými v rámci povoľovacích konaní;
      5. splatnými všeobecne záväznými právnymi predpismi vrátane predpisov hygienických, o bezpečnosti a ochrane zdravia pri práci (ďalej len „BOZP"), o ochrane pred požiarmi (ďalej len „OPP"), ochrane životného prostredia (ďalej len „OŽP"), v súlade s platnými slovenskými technickými normami (ďalej len „STN"), európskymi normami (ďalej len „EN") a všeobecne záväznými nariadeniami platnými pre danú lokalitu;

1.2.3 Zhotoviteľ sa zaväzuje vykonať dielo vo vlastnom mene a na vlastnú zodpovednosť.

* 1. **Definície pojmov**

1.2.1 pre účely tejto Zmluvy sa rozumie že

* + - 1. **naviac práce** sú výkony a materiál zabudovaný po dohode nad rámec pôvodne dohodnutého rozsahu plnenia
      2. **menej práce** sú práce alebo materiály od vykonania/zabudovania ktorých sa po dohode upustilo
      3. **zmenový list** je zápis dokumentujúci dohodu zmluvných strán o vykonaní/nevykonaní naviac/menej prác alebo zmien Diela, ktorý sa stáva súčasťou stavebného denníka
      4. **zisťovací protokol** je zápis dokumentujúci vykonanie prác a zabudovanie materiálov v priebehu zhotovovania Diela
      5. **projektový tím**  sú osoby poverené objednávateľom a zhotoviteľom na ich zastupovanie pri realizácii Diela a na rokovania vo veciach obchodných, technických a realizačných. Funkcie členov jednotlivých tímov a ich personálne obsadenie sú uvedené v článku 17 Zmluvy
      6. **BOZP** je bezpečnosť a ochrana zdravia pri práci
      7. **OPP** je ochrana pred požiarmi
      8. **OŽP** je ochrana životného prostredia
      9. **OOPP** je osobný ochranný pracovný prostriedok

1.2.2.10 **stavenisko** je priestor v ktorom sa vykonávajú stavebno-inžinierske práce a priestor, v ktorom sa vykonávajú výkopové práce, zemné práce, stavebné úpravy, búracie práce a renovačné práce, montáž a demontáž konštrukčných prvkov, demontáž, opravy vrátane technického, technologického a energetického vybavenia stavieb, odvodňovacie práce, údržba, udržiavacie práce vrátane maliarskych prác a čistiacich prác a vypratávanie staveniska po skončení prác (§2 ods. 1 nariadenia vlády č. 396/2006 Z.z.)

**1.3. Súčasti Diela**

1.3.1 Súčasťou Diela sú všetky práce, dodávky, služby a úkony potrebné k úplnému zhotoveniu Diela a overeniu jeho funkčnosti, vrátane vypracovania príslušnej dokumentácie a zaškolenia zamestnancov Objednávateľa, najmä, nie však výlučne:

1. vypracovanie a dodanie Projektovej dokumentácie skutočného vyhotovenia Diela (ďalej len „Projekt") vo forme a počte stanovenou touto Zmluvou,
2. dodanie kompletných dokladov týkajúcich sa realizácie stavby a jej kvality vo forme a počte stanoveným touto Zmluvou,
3. Revízne správy a Plán užívania verejnej práce,
4. Softvérové licencie pre technologické zariadenia riadené softvérom
5. činnosť Koordinátora bezpečnosti a Koordinátora dokumentácie,
6. kompletná geodetická činnosť,

1.3.1.7 realizácia komplexných skúšok,

1. vybudovanie, prevádzkovanie, údržba a likvidácia Staveniska vrátane dokumentácie potrebnej pre vybudovanie Staveniska a zabezpečenia všetkých príslušných súhlasov a povolení.

**1.4 Naviacpráce, menejpráce a technické zmeny**

1.4.1 Zmluvné strany sa dohodli, že ak:

1.4.1.1 jedna zo Zmluvných strán zistí v súvislosti s realizáciou Diela potrebu nevykonania prác alebo dodávok, ktoré sú prácami alebo dodávkami zahrnutými v rozsahu plnenia Zhotoviteľa podľa tejto Zmluvy alebo potrebu vykonania prác nezahrnutých v rozsahu plnenia (ďalej len **„menejpráce",** alebo **„naviacpráce"**)a/alebo

1.4.1.2 jedna zo Zmluvných strán zistí v súvislosti s realizáciou Diela potrebu realizovať technické zmeny (ďalej len **„zmeny"),** je táto Zmluvná strana povinná na túto skutočnosť bez zbytočného odkladu upozorniť druhú Zmluvnú stranu, a to vždy zápisom do Stavebného denníka, prípadne písomným oznámením, a/alebo v prípade potreby rýchlej reakcie druhej Zmluvnej strany aj vo forme e-mailu a/alebo telefonicky. V prípade, ak Zmluvná strana využije viac foriem oznámenia (zápis do Stavebného denníka a súčasne aj písomné oznámenie, alebo e-mail), považuje sa za deň oznámenia tejto skutočnosti druhej Zmluvnej strane deň zápisu do Stavebného denníka.

1. Naviacpráce, menejpráce a zmeny musia byť pred ich vykonaním vopred odsúhlasené zápisom v Stavebnom denníku potvrdzujúcim súhlas obidvoch Zmluvných strán s ich vykonaním a pred ich vykonaním sú zmluvné strany povinné dohodnúť zmenu Zmluvy očíslovaným zmenovým listom alebo dodatkom k zmluve.
2. Zmenovým listom je možné túto Zmluvu meniť a dopĺňať počas doby jej trvania iba v prípade, **ak sa nezvyšuje Cena Diela,** a ide o:
3. zmenu technického riešenia Diela,
4. zmenu rozsahu Diela rozšírením alebo zúžením o dohodnuté (naviac alebo menej) práce, alebo
5. o zúženie rozsahu Diela o odpočty a súvisiacu zmenu ceny.

Vzor zmenového listu vypracuje a predloží Objednávateľ bezodkladne po nadobudnutí účinnosti tejto zmluvy. Zmenový list sa po odsúhlasení a podpise obidvomi Zmluvnými stranami stáva neoddeliteľnou súčasťou Stavebného denníka. Ak sa menejprácami alebo zúžením rozsahu Diela zníži Cena Diela, uvedú zmluvné strany cenu menej prác a zníženú novú Cenu Diela v zmenovom liste, ktorým boli menejpráce alebo zúženie rozsahu diela odsúhlasené.

1. V prípade, **ak** sa vykonaním naviacprác alebo zmien **zvyšuje Cena Diela,** naviacpráce budú odsúhlasované písomným dodatkom k Zmluve, za splnenia podmienok uvedených v § 18 zákona o verejnom obstarávaní.
2. Zhotoviteľ sa zaväzuje, že uskutoční zmenu Zmluvy formou zmenových listov alebo uzatvorí so Zhotoviteľom dodatok k Zmluve bezodkladne, najneskôr však do 14 dní odo dňa vyzvania (zápisom do Stavebného denníka) Objednávateľom.
3. Pokiaľ Zhotoviteľ nesplní alebo poruší svoje povinnosti stanovené odsekom 1.4. tejto Zmluvy a súčasne vykoná naviacpráce, a/alebo menejpráce a/alebo zmeny bez súhlasu Objednávateľa vyžadovaného vo forme podľa odseku 1.4 tejto Zmluvy, považujú sa naviacpráce, a/alebo menejpráce a/alebo zmeny za súčasť pôvodného rozsahu plnenia Zhotoviteľa.

**1.5 Subdodávky**

1. Zhotoviteľ nie je oprávnený poveriť vykonaním Diela ako celku tretiu osobu.
2. Zhotoviteľ je okrem výnimky podľa bodu 1.5.12 oprávnený poveriť vykonaním časti Diela subdodávateľa s tým, že Zhotoviteľ zodpovedá za konanie subdodávateľa a časti Diela zhotovené subdodávateľom tak, ako by konal sám alebo tú-ktorú časť Diela zhotovil sám.
3. Zhotoviteľ **je povinný ku dňu podpisu tejto zmluvy predložiť** Objednávateľovi **zoznam všetkých známych subdodávateľov,** ktorý bude tvoriť neoddeliteľnú súčasť Zmluvy ako jej Príloha č. 3. V zozname uvedie relevantné, úplné a pravdivé údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno, priezvisko, adresu pobytu, dátum narodenia a predloží Objednávateľovi v súlade so zákonom č. 122/2013 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“) **súhlas/y každej osoby oprávnenej konať za subdodávateľa so spracovaním osobných údajov**, **za účelom realizácie tejto zmluvy.** Zhotoviteľ je povinnýna základe písomnej žiadosti predložiťObjednávateľovi všetky zmluvy so subdodávateľmi v lehote 5 pracovných dní.

1.5.4 Zhotoviteľ je povinný odo dňa účinnosti tejto Zmluvy viesť zoznam subdodávateľov a písomne oznámiť Objednávateľovi akúkoľvek zmenu údajov o subdodávateľovi uvedenom v Prílohe č. 3 tejto Zmluvy do piatich pracovných dní odo dňa, kedy sa dozvedel o tejto zmene.

1.5.5 K zmene v osobe subdodávateľa môže dôjsť len po odsúhlasení nového subdodávateľa Objednávateľom na základe Dodatku k tejto Zmluve o aktualizovaní Prílohy č. 3, v súlade s článkom 18. bodom 18.4 tejto Zmluvy. Zhotoviteľ je povinný najneskôr 5 pracovných dní pred dňom, ktorý predchádza dňu, v ktorom by mala nastať zmena v osobe subdodávateľa, písomne oznámiť Objednávateľovi zámer zmeny v osobe subdodávateľa s uvedením identifikačných údajov pôvodného aj nového subdodávateľa, a to v rozsahu údajov podľa Prílohy č. 3. Súčasne je povinný predložiť súhlas podľa bodu 1.5.3.

1.5.6 Objednávateľ si vyhradzuje právo odmietnuť schváleného subdodávateľa zapísaného v Prílohe č. 3 v prípade

1.5.6.1 dôvodných pochybností o technicko-obchodnej schopnosti subdodávateľa realizovať príslušnú časť Diela,

1.5.6.2 existencie dôvodov uvedených bodoch 15.2.3.3, 15.2.3.4, 15.2.3.5, 15.2.3.6 alebo 15.2.3.7 tejto Zmluvy na strane subdodávateľa,

* + - 1. že subdodávateľ nespĺňa kvalitatívno-technické požiadavky Objednávateľa na časť Diela, ktorá by mala byť subdodávateľom realizovaná.

Objednávateľ je povinný oznámiť Zhotoviteľovi odmietnutie subdodávateľa a jeho dôvod bezodkladne, zápisom do Stavebného denníka a súčasne ho vyzve, aby bezodkladne určil nového subdodávateľa. Pokiaľ Objednávateľ odmietne Zhotoviteľovho subdodávateľa spôsobom podľa tejto Zmluvy, nie je Zhotoviteľ oprávnený pôvodnému subdodávateľovi zadať realizáciu časti Diela, alebo pokračovať s ním v realizácii Diela.

1. Zhotoviteľ sa zaväzuje zhotovovať Dielo len prostredníctvom subdodávateľov zapísaných do registra partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“ alebo „zákon č. 315/2016 Z.z.“) ak im takáto povinnosť vyplýva zo zákona o registri partnerov verejného sektora.
2. Ak sa na subdodávateľov Zhotoviteľa vzťahuje povinnosť zapisovať sa do registra partnerov verejného sektora, sú títo povinní dodržať túto povinnosť po celú dobu trvania tejto zmluvy a Zhotoviteľ sa zaväzuje zabezpečiť splnenie tejto povinnosti.
3. Zhotoviteľ je povinný oznámiť Objednávateľovi akúkoľvek zmenu v jeho zápise v registri partnerov verejného sektora ako aj v zápise jeho subdodávateľov a to najneskôr v deň nasledujúci potom, ako k takejto zmene zápisu v registri partnerov došlo
4. V prípade porušenia ktorejkoľvek povinnosti podľa ods. 1.5.7, 1.5.8 a 1.5.9 je Objednávateľ oprávnený požadovať zaplatenie zmluvnej pokuty vo výške 5% z Ceny Diela bez DPH a to aj opakovane. Súčasne má právo odstúpiť od zmluvy a právo na náhradu škody, ktorá mu v tejto súvislosti vznikne.
5. V prípade, ak nebude Zhotoviteľ zabezpečovať predmet plnenia tejto Zmluvy alebo jeho časť prostredníctvom subdodávateľa, uvedie v zozname známych subdodávateľov, ktorý je Prílohou č. 3 tejto Zmluvy, že nebude zabezpečovať predmet plnenia tejto Zmluvy alebo jeho časť prostredníctvom subdodávateľa.
6. V súlade s podmienkami účasti vo verejnom obstarávaní je Zhotoviteľ povinný zhotoviť podstatnú časť Diela priamo sám, alebo ako člen skupiny dodávateľov. Za podstatnú časť Diela sa pre účely tohto ustanovenia považujú

1.5.12.1 zemné práce,

1.5.12.2 zakladanie,

1.5.12.3 zvislé a kompletné konštrukcie,

1.5.12.4 vodorovné konštrukcie

pričom jednotlivé položky podstatnej časti Diela sú uvedené v Dodatku č. 1 výkazu výmer, kapitola 3-1-1-Stavebná časť, Práce a dodávky HSV.

1.5.13 Objednávateľ je oprávnený dodržiavanie povinnosti Zhotoviteľa podľa bodu 1.5.12 kontrolovať a počas prác na zhotovení podstatných častí Diela podľa bodu 1.5.12.1 až 1.5.12.4 nevpustiť na stavenisko žiadnych subdodávateľov Zhotoviteľa.

1.5.14 V prípade porušenia povinnosti podľa bodu 1.5.12 je Objednávateľ oprávnený požadovať zaplatenie zmluvnej pokuty vo výške 5% z Ceny Diela bez DPH a to aj opakovane. Súčasne má pri druhom a ďalšom porušení tejto povinnosti právo od zmluvy odstúpiť a právo na náhradu škody, ktorá mu v tejto súvislosti vznikne.

**1.6 Financovanie Diela**

1. Cena Diela bude uhrádzaná/hradená z finančných prostriedkov Objednávateľa z rozpočtu Mestskej časti Bratislava – Staré Mesto (ďalej len „rozpočet").
2. V prípade vypísania výzvy na predkladanie projektových zámerov na projekty Integračný regionálny operačný program – prioritná os 2 (IROP – PO 2) - Sociálna oblasť – nové zariadenia a možnosti žiadať o nenávratný finančný príspevok (NFP) aj na rozostavané stavby, môže byť Cena Diela uhrádzaná/hradená aj z poskytnutého NFP. Uzavretie zmluvy o poskytnutí NFP oznámi Objednávateľ Zhotoviteľovi bez zbytočného odkladu.
3. Ak bude Dielo financované z NFP , zhotoviteľ sa zaväzuje strpieť výkon kontroly/auditu súvisiaceho s dodávanými prácami/službami/tovarmi kedykoľvek počas platnosti a účinnosti zmluvy oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
4. Ministerstvo pôdohospodárstva a rozvoja vidieka Slovenskej republiky a ním poverené osoby,
5. Ministerstvo financií a ním poverené osoby,
6. Úrad vládneho auditu,
7. Protimonopolný úrad Slovenskej republiky,
8. Kontrolné orgány Európskej únie,
9. Výbor pre vnútorný audit a vládny audit,
10. Najvyšší kontrolný úrad Slovenskej republiky,
11. Splnomocnení zástupcovia Európske Komisie a Európskeho dvora audítorov.

**ČLÁNOK 2.**

**CENA DIELA**

**2.1 Cena Diela**

2.1.1 Cena za úplné, funkčné, riadne, bezchybné a včasné zhotovenie Diela podľa tejto Zmluvy, vrátane realizácie všetkých plnení, ktoré sú pre zhotovenie Diela nevyhnutné a vrátane odstránenia prípadných vád v záručnej dobe, je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov, a taktiež v súlade so Súťažnými podkladmi a cenovou ponukou Zhotoviteľa predloženou v súťaži na predmet tejto Zmluvy ako cena maximálna na základe Realizačného položkového rozpočtu, ktorý tvorí Prílohu č. 2 tejto Zmluvy. Objednávateľ sa zaväzuje zaplatiť Zhotoviteľovi za riadne a včas zhotovené Dielo cenu dohodnutú Zmluvnými stranami, a to:

|  |  |
| --- | --- |
| **Cena celkom v EUR bez DPH za Dielo:** |  |
| **Výška 20% DPH za Dielo:** |  |
| **Cena celkom v EUR s DPH za Dielo:** |  |

2.1.2 Podrobná skladba Ceny Diela je uvedená v Prílohe č. 2 tejto Zmluvy. Príloha č. 2  
súhrnne obsahuje jednotkové ceny materiálov, dodávok, prác a úkonov Zhotoviteľa  
(vrátane subdodávok). Výška jednotkových cien uvedených v tejto prílohe je počas  
platnosti a účinnosti tejto Zmluvy pevná a nemenná. Jednotkové ceny uvedené v tejto  
Prílohe č. 2 tejto Zmluvy sú platné pre rozsah prác v zmysle tejto Zmluvy a platia aj pre prípad  
určenia ceny (ak sú použiteľné) prípadných naviacprác.

2.1.3 V Cene Diela sú, bez ohľadu na akékoľvek obchodné zvyklosti inak bežné v odvetví  
stavebníctva, zahrnuté všetky náklady súvisiace s plnením záväzkov Zhotoviteľa z tejto  
Zmluvy a zhotovením funkčného Diela, najmä nie však výlučne:

1. náklady vynaložené Zhotoviteľom na materiál potrebný na zhotovenie Diela, t.j. zaobstaranie a doprava materiálu**,** nakládka, vykládka, zvislá doprava, skladovanie mimo areálu stavby a dodávka v aktuálnom čase potreby tovaru - **dodávka „just in time"** a.i.
2. ostatné náklady Zhotoviteľa, najmä

* stavebné a montážne práce (vrátane prípadných prác v noci, cez sviatky, v dňoch pracovného pokoja),
* riadenie prác, pracovné sily, výrobné priestory, pomocné konštrukcie, stroje, zariadenia, náradia a ochranné pracovné prostriedky,
* ubytovanie a doprava zamestnancov,
* OPP a BOZP,
* zabudovanie, montáž, kompletáž, skúšanie, revízie,
* odovzdanie a ochrana všetkých častí Diela.

1. náklady na výkon funkcie Projektového tímu a Koordinátora bezpečnosti a Koordinátora dokumentácie,
2. náklady na zriadenie zariadenia Staveniska, prevádzka Staveniska vrátane prerokovania a úhrady za zabratie potrebných priestorov a skládok, náklady na všetky spotrebované energie, vodu, médiá (vrátane montáže dočasných prípojov a meračov) a počas realizácie Diela, upratovanie a stráženie Staveniska, zabezpečenie a vyvesenie informačnej tabule o realizácii Diela v súlade so stavebným povolením, likvidácia Staveniska,
3. náklady za dočasný záber iných plôch potrebných pre realizáciu inžinierskych sietí a prípojok, vrátane nákladov na vytýčenie a ochranu podzemných inžinierskych sietí, rozkopávok a nákladov za zvláštne užívanie komunikácií,
4. náklady za čistotu Zhotoviteľom užívaných verejných komunikácií vrátane komunikácií Objednávateľa počas realizácie Diela,
5. náklady na odvoz a likvidáciu (resp. zneškodnenie, uloženie) odpadu, sute a prebytočného materiálu a poplatky za skládku,
6. náklady na pravidelný servis zariadení počas plynutia záručnej doby Diela, ak výrobca týchto zariadení predpisuje/vyžaduje ich pravidelnú údržbu a/alebo servis pod hrozbou prepadnutia záruky alebo jej časti s výnimkou dodávky spotrebného materiálu,
7. clo alebo iné poplatky súvisiace s dovozom materiálu, strojov alebo zariadení, poplatky súvisiace s certifikáciou výrobkov a správne alebo obdobné poplatky vyberané akýmkoľvek orgánom verejnej moci,
8. poistenie,
9. náklady na zaškolenie zamestnancov Objednávateľa,
10. stratné na materiáloch,
11. náklady na prevádzkové manuály technologických častí, zabezpečenie prekladov a cena dokumentácie, ktorá je nevyhnutná na užívanie Diela alebo s ním súvisí,
12. softvérové licencie,
13. akékoľvek ďalšie náklady Zhotoviteľa v súvislosti so zhotovením Diela.
14. Zmluvné strany sa dohodli, že náklady na materiál, práce, dodávky a/alebo iné plnenia, ktoré nie sú výslovne uvedené v špecifikáciách predmetu Zmluvy, ale ktorých potreba bola zo strany Zhotoviteľa pri uzatváraní tejto Zmluvy rozumne predvídateľná a/alebo ktorých potrebu vykonania mohol Zhotoviteľ pri náležitej odbornej starostlivosti zistiť pri predkladaní cenovej ponuky do súťaže, kontrole projektovej dokumentácie a/alebo pri uzatváraní tejto Zmluvy, sú zahrnuté v Cene Diela. Takéto predvídateľné a zistiteľné materiálové odchýlky, práce, dodávky a/alebo plnenia sa považujú za zahrnuté v rozsahu plnenia Zhotoviteľa podľa tejto Zmluvy, a nie sú a nebudú považované za naviacpráce.

**2.2 DPH**

1. Cena Diela nezahŕňa daň z pridanej hodnoty (ďalej len „DPH"). DPH bude fakturovaná v súlade s platnými všeobecne záväznými právnymi predpismi.
2. Zmluvné strany potvrdzujú, že Zhotoviteľ je platiteľom DPH a Objednávateľ nie je platiteľom DPH. DPH bude účtovaná v sadzbe platnej v deň zdaniteľného plnenia, pričom za správne vyčíslenie výšky DPH zodpovedá v plnom rozsahu Zhotoviteľ.

**2.3 Zmena Ceny Diela**

1. Cenu Diela a jej jednotlivé súčasti je možné meniť alebo upravovať výlučne spôsobom stanoveným touto Zmluvou a v súlade s § 18 zákona o verejnom obstarávaní.
2. V prípade, že dôjde k zmenám rozsahu Diela, ktorá bude riešená dodatkom k tejto Zmluve, bude Cena Diela upravená tak, že materiály, práce a dodávky, budú ocenené jednotkovými cenami podľa
3. Prílohy č. 2 tejto Zmluvy (ak je použiteľná) alebo podľa
4. cenníka CENKROS 4 /CENKROS plus pre stavebné práce a montážne práce, ak sa nové materiály, práce alebo dodávky nenachádzajú v Prílohe č. 2 tejto Zmluvy, s použitím zľavy 20%.

2.3.3 V prípade zvýšenia celkovej ceny diela musí dodatok k zmluve, ktorým sa odsúhlasili zmeny alebo naviacpráce ( bod 1.4.4 Zmluvy) obsahovať ustanovenie o novej Cene Diela. V prípade odsúhlasenia menejprác, alebo zmien, ktorými sa Cena Diela zníži, musí byť nová Cena Diela uvedená na zmenovom liste, ktorým boli menejpráce odsúhlasené.

**ČLÁNOK 3.**

**MIESTO A ČAS PLNENIA**

**3.1 Miesto plnenia**

3.1.1 Miestom plnenia je pozemok na rohu Dobšinského ulice a Palárikovej ulice, vo vlastníctve Mestskej časti Bratislava – Staré Mesto (Objednávateľa), konkrétne parcela reg. C parc. č. 7249/1, zapísaná na LV č. 9514, katastrálne územie Staré Mesto, vedenom Okresným úradom Bratislava, katastrálnym odborom a miestom realizácie prípojok na inžinierske siete budú pozemky reg.“C-KN“ parc.č. 7249/1, č.7249/2, č. 21701, č.21700/1, katastrálne územie Staré Mesto

**3.2 Čas plnenia**

3.2.1 Zhotoviteľ sa zaväzuje zhotoviť a odovzdať celé Dielo najneskôr **do 24 mesiacov** od písomného odsúhlasenia harmonogramu realizácie Diela podľa ods. 3.2.2.

3.2.2 Zhotoviteľ, sa zaväzuje, že do 15 dní od účinnosti tejto Zmluvy vypracuje podrobný časový harmonogram realizácie Diela, vrátane predpokladaného finančného plnenia v spojení s časovým harmonogramom realizácie Diela (ďalej len „Harmonogram "), ktorý sa stáva pre Zmluvné strany záväzný po jeho písomnom odsúhlasení. Podrobný Harmonogram bude vypracovaný a dodaný v Programe Excel. V Harmonograme Zhotoviteľ uvedie, ktoré časti diela budú zabezpečené subdodávateľom a ktorým. Objednávateľ poskytne Zhotoviteľovi pred  odovzdaním celého Diela tri čiastočné finančné plnenia podľa odsúhlaseného Harmonogramu. Zhotoviteľ navrhne etapy realizácie diela a čiastočného finančného plnenia tak, aby tri priebežné platby nepresiahli 60% z predpokladanej ceny diela.

3.2.3 Zhotoviteľ v Harmonograme uvedie, pri ktorých častiach Diela považuje za potrebné ich priebežné funkčné vyskúšanie. Termín priebežnej skúšky oznámi Objednávateľovi výzvou zapísanou v Stavebnom denníku. Zhotoviteľ vypracuje a odovzdá minimálne 7 dní pred výzvou zapísanou v Stavebnom denníku technologický postup funkčného vyskúšania Diela odsúhlaseného Objednávateľom. Súčasťou technologických postupov budú i detailné harmonogramy prác.

1. Zhotoviteľ je povinný predložiť Objednávateľovi na jeho požiadanie doklady (najmä potvrdené zmluvy, objednávky, rozpracované projekty a pod.) preukazujúce stav plnenia a rozpracovanosti Diela podľa Harmonogramu. Objednávateľ má právo vykonať fyzickú kontrolu stavu plnenia Diela a zabezpečenia subdodávok u Zhotoviteľa.

**3.3 Oznámenie o omeškaní so zhotovovaním Diela**

3.3.1 Zhotoviteľ je povinný bezodkladne, najneskôr však do 5 dní odo dňa kedy sa dozvedel o omeškaní so zhotovením Diela oproti termínom dohodnutým v Harmonograme, písomne oboznámiť Objednávateľa so vzniknutým omeškaním pri zhotovovaní Diela, alebo o vzniku akejkoľvek udalosti, ktorá bráni alebo sťažuje zhotovovanie Diela s možným dôsledkom omeškania oproti termínu stanovenom v článku 3 bod 3.2.1 tejto Zmluvy a v Harmonograme. Písomné oznámenie Zhotoviteľa musí obsahovať dôvody omeškania (prípadne možného omeškania) a predpokladaný deň dokončenia omeškaných prác. Splnením povinnosti Zhotoviteľa uvedenej v tomto bode Zmluvy nie sú dotknuté ostatné nároky Objednávateľa vyplývajúce z porušenia záväzkov Zhotoviteľa z tejto Zmluvy.

**3.4 Denný pracovný čas**

3.4.1 Zhotoviteľ sa zaväzuje, že nebude vykonávať stavebné práce ktoré hlukom, pachom, svetlom a prachom obťažujú okolie mimo dohodnutého časového intervalu a to v pracovné dni od 7.00 do 20.00 a v soboty od 8.00 do 13.00.

3.4.2 V prípade, ak z technologického hľadiska nebude možné „obťažujúce“ práce prerušiť a ich vykonávanie presiahne dohodnutý interval, je zhotoviteľ povinný vykonávanie takýchto prác oznámiť objednávateľovi minimálne 3 pracovné dni vopred.

**ČLÁNOK 4.**

**ODOVZDANIE A PREVZATIE DIELA**

**4.1 Splnenie záväzkov Zhotoviteľa**

1. Zhotoviteľ sa zaväzuje zhotoviť pre Objednávateľa Dielo v časových intervaloch dohodnutých v Harmonograme.
2. Záväzok Zhotoviteľa zhotoviť Dielo sa považuje za splnený jeho riadnym a včasným zhotovením.
3. Riadnym zhotovením Diela sa pre účely tejto Zmluvy rozumie:

4.1.3.1 užívaniaschopnosť Diela na účel podľa tejto Zmluvy s tým, že Dielo má vlastnosti uvedené v tejto Zmluve, t.j. je bez vád a nedorobkov brániacich/sťažujúcich riadne užívanie Diela, a súčasne

4.1.3.2 spôsobilosť Diela pre úspešné ukončenie preberacieho konania vrátane úspešného vykonania skúšok funkčnosti a odovzdania dokladov potvrdzujúcich kvalitu a technické parametre Diela podľa tejto Zmluvy a všeobecne záväzných platných predpisov a technických noriem (Dokumentácia k Dielu).

1. Včasným zhotovením Diela sa pre účely tejto Zmluvy rozumie odovzdanie v termínoch dohodnutých v článku 3 tejto Zmluvy. V prípade nedodržania termínu odovzdania Diela uplatní Objednávateľ sankcie podľa článku 11 Zmluvy.
2. Zmluvné strany sa dohodli, že sa Dielo pokladá za riadne zhotovené, ak pri odovzdaní a prevzatí bude mať iba také vady a nedorobky, ktoré sami o sebe ani v spojení s inými nesťažujú riadne užívanie Diela a ani nebránia jeho užívaniu.

4.1.6 Vadou Diela, resp. časti Diela sa rozumie odchýlka v kvalite, rozsahu a parametroch diela stanovených Zmluvou, všeobecne záväznými právnymi predpismi a technickými normami, chybne vykonaná práca na Diele alebo rozdiel skutočných parametrov Diela oproti parametrom stanoveným v projektovej dokumentácii a v Realizačnom položkovom rozpočte, pokiaľ nedošlo v priebehu realizácie Diela k zmene projektovej dokumentácie.

4.1.7 Nedorobkom sa rozumie nedokončená práca v porovnaní so stavom dohodnutým touto Zmluvou a/alebo projektovou dokumentáciou vrátane prípadných požiadaviek Objednávateľa, pokiaľ sú tieto v súlade s podmienkami stanovenými touto Zmluvou, zápismi v Stavebnom denníku potvrdenými obidvomi Zmluvnými stranami, zmenovými listami, resp. dodatkami k Zmluve.

**4.2 Preberací protokol**

1. O odovzdaní a prevzatí Diela Zmluvné strany vyhotovia protokol podpísaný oprávnenými zástupcami Zmluvných strán (ďalej len **„Preberací protokol").** Vzor preberacieho protokolu vypracuje a predloží bezodkladne po nadobudnutí účinnosti tejto Zmluvy Objednávateľ.
2. Preberací protokol podpisujú osoby, ktoré sú za Zmluvné strany oprávnené konať podľa bodu 17.5 tejto Zmluvy, pričom za Objednávateľa je to spoločne stavebný dozor a Projektový manažér.

**4.3 Odovzdanie Diela a Preberacie konanie**

1. Zmluvné strany sa dohodli, že Dielo bude odovzdané najneskôr v termíne podľa článku 3 bod 3.2.1 tejto Zmluvy, teda do 24 mesiacov odsúhlasenia Harmonogramu.
2. Zhotoviteľ je povinný písomne oznámiť Objednávateľovi najmenej 14 dní vopred termín dokončenia Diela, ktoré má byť na základe tejto Zmluvy odovzdané Objednávateľovi a navrhne termín začatia preberacieho konania. Objednávateľ navrhnutý termín potvrdí, alebo dohodne so Zhotoviteľom nový. Minimálne 7 pracovných dní pred začatím preberacieho konania odovzdá Zhotoviteľ Objednávateľovi na kontrolu kompletnú dokumentáciu k Dielu .
3. Preberacie konanie zvolá Zhotoviteľ v termíne dohodnutom s Objednávateľom.
4. Objednávateľ je oprávnený odmietnuť odovzdanie a prevzatie Diela pred odstránením všetkých vád a nedorobkov. Objednávateľ môže prevziať Dielo s vadami a nedorobkami, ktoré nebránia riadnemu užívaniu Diela avšak v takomto prípade musí Preberací protokol obsahovať okrem súpisu vád a nedorobkov aj záväzné lehoty pre ich odstránenie Zhotoviteľom.
5. Pokiaľ Zhotoviteľ neodstráni vady a nedorobky v lehotách stanovených v Preberacom protokole, má Objednávateľ právo:

4.3.5.1 požadovať od Zhotoviteľa zaplatenie zmluvnej pokuty podľa tejto Zmluvy,

1. zaistiť odstránenie vád a nedorobkov prostredníctvom tretej osoby na náklady Zhotoviteľa,
2. uplatniť voči Zhotoviteľovi zľavu z Ceny, zohľadňujúcu rozsah a ekonomický vplyv vadných plnení,
3. uplatniť voči Zhotoviteľovi nárok na náhradu škody.

Po odstránení prípadných vád a nedorobkov uvedených v Preberacom protokole, vyznačia Zmluvné strany v Preberacom protokole dátum, ktorým došlo k prevzatiu/odovzdaniu úplne dokončeného Diela bez vád a nedorobkov.

**4.4 Dokumentácia k Dielu**

1. Zhotoviteľ je povinný odovzdať Objednávateľovi spolu s Dielom všetku dokumentáciu súvisiacu s Dielom v rozsahu podľa tejto Zmluvy.
2. Na chýbajúcu, nesprávnu alebo neúplnú dokumentáciu k Dielu sa hľadí ako na vady a nedorobky Diela.
3. Pokiaľ Zhotoviteľ nepredloží Objednávateľovi na schválenie dokumentáciu k Dielu v lehote podľa bodu 4.3.2 druhá veta tejto Zmluvy, má Objednávateľ právo posunúť termín začatia preberacieho konania o dobu potrebnú na kontrolu dokumentácie k Dielu pred preberacím konaním.
4. Pokiaľ táto Zmluva nestanoví inak, alebo pokiaľ Objednávateľ písomne nepožaduje niečo iné, Zhotoviteľ je povinný **odovzdať** Objednávateľovi **dokumentáciu k Dielu v troch vyhotoveniach v listinnej podobe a v jednej elektronickej kópii** tak, aby príslušné vyhotovenia umožnili jednoznačné rozpoznanie údajov v dokumentácii .
5. Dokumentáciu k Dielu tvorí najmä:
6. projektová dokumentácia skutočného vyhotovenia Diela so zakreslenými zmenami a odchýlkami, ku ktorým prišlo v priebehu realizácie Diela (Projekt). V listinnej podobe odovzdá Zhotoviteľ Projekt Objednávateľovi **vo všetkých troch vyhotoveniach podpísaný stavbyvedúcim a projektantom** (podpísané všetky výkresy projektovej dokumentácie dodanej Objednávateľom) a revíznym technikom Zhotoviteľa (podpísané všetky výkresy, ktoré sa týkajú revízie). Zmeny a odchýlky musia byť vo výkresoch zachytené dostatočne výrazne s ohľadom na pôvodnú časť dokumentácie,
7. zoznam zariadení, ktoré sú súčasťou Diela vrátane návodov na montáž, údržbu a obsluhu v slovenskom alebo českom jazyku, záručných listov, kópií certifikátov, alebo iných obdobných dokumentov, ktorými je schválené ich uvedenie do obehu v SR a ich užívanie v zmysle príslušných právnych predpisov,
8. osvedčenie o akosti a kompletnosti, vyhlásenie o zhode, atesty platné na území SR,
9. kópia Stavebného denníka,
10. pasporty, revízne knihy, revízne správy a obdobné dokumenty,
11. doklady o preukázaní zhody výrobkov pre stavbu (Dielo) (z. č. 133/2013 Z. z. a z. č. 264/1999 Z. z.),
12. doklady o likvidácii odpadov,
13. protokoly o individuálnom odskúšaní jednotlivých zariadení s vyhodn**ot**ením kvality podľa noriem, predpisov, projektu a tejto Zmluvy,
14. doklady preukazujúce nadobudnutie licencie, alebo iného práva duševného vlastníctva v prípade, že v Diele je predmet takéhoto duševného vlastníctva vyjadrený,
15. doklady o zaškolení zamestnancov Objednávateľa pre jednotlivé stroje, výrobky a zariadenia,
16. doklady o vykonaných meraniach a skúškach požadovaných z hľadiska ochrany životného prostredia,
17. doklady o vykonaní individuálneho vyskúšania,
18. doklady o vykonaných úradných skúškach vyhradených technických zariadení,
19. správy o vykonaní odborných prehliadok a úradných skúšok (revízne správy) pre vyhradené technické zariadenia,
20. atesty o požiarnej odolnosti použitých materiálov a výrobkov podľa ich umiestnenia na stavbe,
21. ostatné doklady potrebné k uvedeniu Diela do prevádzky v zmysle platnej legislatívy,
22. protokol o funkčnom vyskúšaní Diela,
23. Plán užívania verejnej práce podľa z. č. 254/1998 Z. z. o verejných prácach,
    * + 1. prevádzkové manuály technologických zariadení vrátane záručných podmienok,

4.4.5.20 dokumentácia pamiatkového výskumu, geodetická dokumentácia,

4.4.5.21 zápisy o kontrolnej činnosti na častiach Diela zakrytých v priebehu jeho výstavby,

* + - 1. všetky doklady súvisiace s dodávkami zhotoviteľa podľa Zmluvy potrebné pre kolaudáciu stavby,
      2. všetky softvérové licencie.

Doklady uvedené v bodoch 4.4.5.1, 4.4.5.3, 4.4.5.5, 4.4.5.6 a 4.4.5.15 Zmluvy predloží Zhotoviteľ ku kontrole Objednávateľovi na jeho požiadanie vo forme zápisu do Stavebného denníka, vždy však najneskôr pred vykonaním stavebných skúšok jednotlivých častí Diela ako doklady o správnosti použitia materiálov na zabudovanie do Diela.

**ČLÁNOK 5.**

**VLASTNÍCKE PRÁVO A NEBEZPEČENSTVO ŠKODY**

**5.1 Nadobudnutie vlastníckeho práva k Dielu**

5.1.1 Vlastníkom zhotovovaného Diela je od začiatku realizácie Diela Objednávateľ. Vlastnícke právo k veciam, ktoré Zhotoviteľ obstaral za účelom zhotovenia Diela prechádza na Objednávateľa okamihom ich zabudovania do Diela, pokiaľ táto Zmluva nestanoví inak.

**5.2 Nebezpečenstvo škody na Diele**

1. Nebezpečenstvo škody na Diele znáša Zhotoviteľ, a to až do doby protokolárneho prevzatia Diela Objednávateľom podľa bodu 4.3.1 tejto Zmluvy, s výnimkou podľa bodu 5.2.2 tejto Zmluvy.
2. V prípade prevzatia Diela s vadami a nedorobkami, ktoré nebránia riadnemu užívaniu diela (bod 4.3.4 Zmluvy), prechádza nebezpečenstvo škody na odovzdanom Diele na Objednávateľa až dňom odstránenia vád a nedorobkov potvrdenom v preberacom protokole.

**ČLÁNOK 6.**

**PLATOBNÉ PODMIENKY**

**6.1 Úhrady za zhotovovanie Diela**

6.1.1 Zhotoviteľ je oprávnený pred odovzdaním Diela Preberacím protokolom fakturovať Objednávateľovi príslušnú časť Ceny Diela za vykonané práce a dodávky vrátane zabudovaných strojov, zariadení a materiálu, tromi čiastkovými faktúrami podľa Harmonogramu a to na základe (i) súpisov vykonaných prác a dodávok a (ii) zisťovacích protokolov, odsúhlasených Objednávateľom, ktoré musia vždy tvoriť prílohu faktúry Zhotoviteľa. Záverečnú faktúru je oprávnený vystaviť až dňom podpísania Preberacieho protokolu.

6.1.2 Zaplatenie čiastkovej faktúry neznamená prevzatie časti Diela Objednávateľom.  
6.2 **Náležitosti faktúry**

6.2.1 Faktúry musia obsahovať všetky náležitosti požadované platnými všeobecne záväznými právnymi predpismi a touto Zmluvou, najmä:

1. označenie, že ide o faktúru,
2. obchodné meno, sídlo Zhotoviteľa a informáciu o zápise do OR,
3. obchodné meno, sídlo, Objednávateľa,
4. IČO, DIČ, a bankové spojenie Zmluvných strán vrátane IČ DPH Zhotoviteľa,
5. číslo Zmluvy,
6. poradové číslo faktúry,
7. identifikáciu predmetu plnenia,
8. rozsah a druh fakturovaných prác a/alebo tovarov a/alebo služieb,
9. cenu fakturovaných prác a/alebo tovarov a/alebo služieb bez DPH,
10. výpočet zádržného z príslušnej faktúry, resp. fakturovanej sumy,
11. výška DPH v EUR,
12. cenu fakturovaných prác a/alebo tovarov a/alebo služieb vrátane DPH,
13. sumu k úhrade,
14. deň dodania,
15. deň vystavenia faktúry,
16. lehotu splatnosti faktúry,
17. pečiatku a podpis osoby oprávnenej k podpisu faktúry za Zhotoviteľa,
18. meno a telefonické spojenie zamestnanca Zhotoviteľa zodpovedného za vybavovanie faktúry,
19. prílohy požadované touto Zmluvou.

6.2.2 Ak faktúra nebude obsahovať náležitosti požadované všeobecne záväznými právnymi predpismi a touto Zmluvou alebo bude obsahovať nesprávne alebo neúplné údaje a/alebo kalkulácie fakturovaných čiastok, Objednávateľ je oprávnený vrátiť ju bez zaplatenia späť Zhotoviteľovi na opravu. V takom prípade sa plynutie lehoty splatnosti zastavuje a nová lehota splatnosti začína plynúť znova odo dňa doručenia novej - opravenej faktúry. V tomto prípade Zhotoviteľovi nevzniká právo na úrok z omeškania úhrady peňažného záväzku Objednávateľa.

1. Bankové spojenie Zhotoviteľa uvedené na faktúre musí byť zhodné s bankovým spojením dohodnutým v Zmluve. V opačnom prípade má Objednávateľ právo vrátiť faktúru Zhotoviteľovi k odstráneniu nezrovnalostí s právnymi účinkami plynutia lehoty splatnosti podľa bodu 6.2.2 tejto Zmluvy, pokiaľ Zhotoviteľ najneskôr spolu s doručením faktúry nepožiadal Objednávateľa o zmenu bankového spojenia postupom podľa bodu 6.2.4 tejto Zmluvy. Za správne určenie/uvedenie čísla účtu na faktúre (v súlade so Zmluvou) zodpovedá v plnom rozsahu Zhotoviteľ, a to aj v prípade, ak Objednávateľ zrealizuje úhradu faktúry na číslo účtu Zhotoviteľa uvedené vo faktúre nezhodujúce sa s číslom účtu uvedeným v Zmluve.
2. O zmenu bankového spojenia za účelom presmerovania platby môže požiadať Zmluvná strana aj iným spôsobom než dodatkom k Zmluve, a to oficiálnou žiadosťou, podpísanou osobou oprávnenou konať za túto Zmluvnú stranu a doručenou druhej Zmluvnej strane, v ktorej požiada o presmerovanie platby na účet uvedený v žiadosti.

**6.3 Spôsob fakturácie**

1. Zhotoviteľ bude počas realizácie Diela priebežne predkladať Objednávateľovi, vždy najneskôr 10 pracovných dní pred predpokladanou fakturáciou súpisy vykonaných prác a dodávok, realizovaných na Diele v predchádzajúcom období od poslednej fakturácie, a to spolu s príslušnými zisťovacími protokolmi vrátane všetkých podkladov nevyhnutných pre ich kontrolu. Zhotoviteľ je oprávnený zahrnúť do súpisu vykonaných prác a dodávok a zisťovacích protokolov práce, dodávky a materiály do výšky predpokladanej Realizačným položkovým rozpočtom, ktorý tvorí Prílohu č. 2 tejto Zmluvy. Práce a dodávky vykonané v posudzovanom období na Diele, ktoré boli Objednávateľom odsúhlasené ako naviacpráce vo forme zmenového listu, uvedie Zhotoviteľ v samostatných súpisoch vykonaných prác a dodávok a zisťovacích protokoloch v členení podľa jednotlivých prevádzkových súborov (ďalej len „PS“) a stavebných objektov (ďalej len „SO“). Súčasťou súpisu skutočne vykonaných prác a dodávok bude vždy kumulatívny prehľad prác, dodávok a platieb doposiaľ vykonaných na základe tejto Zmluvy.
2. Objednávateľ vykoná kontrolu správnosti každého súpisu vykonaných prác a dodávok a zisťovacieho protokolu do 5 pracovných dní od jeho predloženia Zhotoviteľom.
3. V prípade, ak súpis vykonaných prác a dodávok a/alebo zisťovací protokol nebude Objednávateľom uznaný v plnom rozsahu, Zhotoviteľ je povinný opraviť tieto dokumenty v súlade s vyjadrením Objednávateľa na týchto dokumentoch a predložiť ich do piatich pracovných dní Objednávateľovi na opätovné schválenie.
4. Po zhotovení časti Diela podliehajúcej čiastočnému finančnému plneniu podľa Harmonogramu Zhotoviteľ doručí Objednávateľovi faktúru vystavenú na základe súpisu vykonaných prác dodávok a zisťovacieho protokolu odsúhlasených Objednávateľom podľa predchádzajúcich bodov. Zhotoviteľ je oprávnený vyúčtovať vo faktúre len práce a dodávky v rozsahu uznanom Objednávateľom.
5. Faktúra musí obsahovať rozpis čiastok fakturovaných za práce a/alebo dodávky a/alebo materiály v členení podľa jednotlivých PS a SO, so samostatným vyznačením fakturovaných naviacprác.
6. Podkladom pre úhradu naviacprác Objednávateľom je, okrem iného, odsúhlasenie vykonania naviacprác v Stavebnom denníku Objednávateľom a súčasne odsúhlasenie príslušného zmenového listu Objednávateľom a/alebo účinný dodatok k Zmluve (bod 1.4.4 Zmluvy).
7. Naviacpráce musia byť v súpisoch vykonaných prác a dodávok, zisťovacích protokoloch a faktúrach Zhotoviteľa vždy uvádzané oddelene od ostaných položiek a zreteľne označené ako naviacpráce.

**6.4 Splatnosť faktúry**

1. Faktúry sú splatné do 30 dní odo dňa ich doručenia Objednávateľovi. Za deň splnenia peňažného záväzku Objednávateľa sa považuje deň odpísania dlžnej sumy z účtu Objednávateľa. Ak deň splatnosti faktúry pripadne na deň pracovného pokoja, faktúra bude splatná v najbližší nasledujúci pracovný deň.
2. V prípade, že Zhotoviteľ zmení počas účinnosti Zmluvy číslo účtu, na ktorý je Objednávateľ povinný uhradiť dlžné plnenie a o tejto skutočnosti nedoručí Objednávateľovi písomné oznámenie najneskôr s faktúrou, ktorou Zhotoviteľ fakturuje príslušnú časť Ceny Diela za vykonané práce a dodávky, za deň splnenia peňažného záväzku Objednávateľa sa považuje deň odpísania dlžnej sumy z účtu Objednávateľa bez ohľadu na to, či budú finančné prostriedky pripísané na účet Zhotoviteľa.

**6.5 Zádržné**

6.5.1 Zmluvné strany sa dohodli, že Objednávateľ zadrží čiastku vo výške 10 % z Ceny Diela bez DPH z fakturovanej sumy bez DPH z poslednej faktúry - tzv. **zádržné.** Zádržné bude určené ako zábezpeka Objednávateľa:

1. pre prípad úhrady nákladov tretím osobám za odstránenie vád a nedorobkov ne/brániacich riadnemu a bezpečnému užívaniu Diela zistených pri preberacom konaní Diela a/alebo zistených pri kolaudačnom konaní, ak Zhotoviteľ neodstráni tieto vady a nedorobky na vlastné náklady v dohodnutých termínoch, a/alebo
2. pre prípad úhrady nákladov tretím osobám za odstránenie vád a nedorobkov na Diele ne/brániacich riadnemu a bezpečnému užívaniu zistených počas záručnej doby, ak Zhotoviteľ neodstráni tieto vady a nedorobky na vlastné náklady v dohodnutých termínoch, a/alebo

6.5.1.5 na zmluvné pokuty vyplývajúce pre Zhotoviteľa z tejto Zmluvy.

Zhotoviteľ berie na vedomie a súhlasí s tým, že použitie zádržného pre prípady podľa tohto (6.5.1) bodu Zmluvy, nemá vplyv na účel a plynutie záručnej doby.

6.5.2 Zmluvné strany sa dohodli, že:

1. 50% z nepoužitého zádržného bude uhradených Zhotoviteľovi do 30 dní po vydaní kolaudačného rozhodnutia. V prípade, že v kolaudačnom rozhodnutí budú uvedené vady a nedorobky a určená lehota na ich odstránenie, zádržné bude uhradené do 15 dní od písomného potvrdenia Objednávateľa, že vady uvedené v kolaudačnom rozhodnutí boli odstránené.
2. zostávajúcich 50% z nepoužitého zádržného bude uhradených Zhotoviteľovi po uplynutí 30 mesiacov od podpísania Protokolu o prevzatí diela alebo od potvrdenia o odstránení vád a nedorobkov zistených v preberacom konaní alebo zistených a reklamovaných v zmysle ods. 10.3.1 počas 30 mesiacov od podpísania Protokolu o prevzatí diela, podľa toho, ktorá skutočnosť nastane neskôr. Zádržné bude uhradené do 15 dní od doručenia výzvy Zhotoviteľa na jeho vyplatenie. Zhotoviteľ k výzve priloží písomné potvrdenie Objednávateľa, že všetky vady zistené v preberacom konaní, alebo zistené a reklamované počas 30 mesiacov od podpísania Protokolu o prevzatí diela boli odstránené.
   * 1. Zmluvné strany sa dohodli, že Zhotoviteľovi neprináležia úroky zo zádržného podľa bodu 6.5.1 tejto Zmluvy.

**ČLÁNOK 7.**

**SPÔSOB ZHOTOVOVANIA DIELA**

**7.1 Projektový tím Objednávateľa**

1. Projektový tím Objednávateľa tvorí stavebný dozor, autorský dozor a projektový manažér. Osoby poverené/splnomocnené Objednávateľom k vykonávaniu týchto funkcií sú uvedené v bode 17.5 tejto Zmluvy. Tieto osoby sú oprávnené na rokovanie a konanie vo veciach zhotovenia Diela. V prípade neprítomnosti stavebného dozoru alebo projektového manažéra sú tieto osoby vzájomne zastupiteľné v plnom rozsahu.
2. Okrem iných oprávnení a úkonov uvedených v tejto Zmluve, je stavebný dozor/projektový manažér oprávnený vydávať v rozsahu svojich oprávnení Zhotoviteľovi pokyny určujúce spôsob realizácie Diela Zhotoviteľom, a to najmä:

7.1.2.1 nariadiť vykonanie dodatočných skúšok alebo overenia akosti v prípade, že vzniknú pochybnosti o kvalite prác a zabudovaných zariadení a/alebo použitých materiálov,

Pre odstránenie pochybností, náklady za tieto skúšky nesie Zhotoviteľ v prípade, že ich výsledky preukážu nedodržanie kvality prác a zabudovaných zariadení a/alebo použitých materiálov. V opačnom prípade náklady za tieto skúšky znáša Objednávateľ.

7.1.2.2 pozastaviť realizáciu prác alebo ich častí z dôvodov koordinácie ostatných prác,

Pre odstránenie pochybností, Zhotoviteľovi v takomto prípade nevzniká nárok na vyúčtovanie nákladov z dôvodu prerušenia práce.

7.1.2.3 požadovať odstránenie a/alebo nahradenie práce a/alebo materiálu, ktoré nespĺňajú kvalitatívne  
požiadavky Objednávateľa.

Pre odstránenie pochybností, Zhotoviteľovi v takomto prípade nevzniká nárok na úhradu nákladov z dôvodu odstránenia a/alebo nahradenia práce a/alebo materiálu a úhradu ceny odstránených a/alebo nahradených prác a/alebo materiálu.

7.1.2.4 vydávať pokyny týkajúce sa predpisov bezpečnosti a ochrany zdravia pri práci (ďalej len „BOZP“), hygieny, ochrany pred požiarmi (ďalej len „OPP“) a ochrany životného prostredia (ďalej len „OŽP“), vrátane vylúčenia osôb, ktoré hrubým spôsobom porušujú tieto predpisy platné pre Stavenisko a/alebo Stavbu. Toto oprávnenie prináleží aj technikovi BOZP.

7.1.2.5 kontrolovať súlad realizácie Diela s projektovou dokumentáciou a Harmonogramom

**7.2 Projektový tím Zhotoviteľa**

1. Zhotoviteľ určí Projektový tím Zhotoviteľa (ďalej len „Projektový tím") minimálne v rozsahu stavbyvedúci, koordinátor bezpečnosti, koordinátor dokumentácie, technik BOZP . Zoznam osôb menovaných Zhotoviteľom do Projektového tímu, ich funkcie a kompetencie je uvedený v bode 17.5 Zmluvy. Zoznam je neoddeliteľnou súčasťou Stavebného denníka. Projektový tím Zhotoviteľa, bude trvalo riadiť realizáciu Diela.

7.2.2 Zhotoviteľ je povinný bezodkladne oznamovať Objednávateľovi personálne zmeny v Projektovom tíme.

**7.3 Vyhlásenia Zhotoviteľa**

1. Zhotoviteľ vyhlasuje a zaručuje, že v súvislosti so zhotovením Diela si plne uvedomuje rozsah, zložitosť a povahu Diela, že disponuje dostatočnými kapacitami a odbornými znalosťami potrebnými k riadnemu a včasnému zhotoveniu Diela, sú mu známe technické, kvalitatívne a iné podmienky realizácie Diela a že správne vyhodnotil a ocenil akékoľvek práce, dodávky, služby a úkony, ktoré sú nevyhnutné pre riadne splnenie tejto Zmluvy.
2. Zhotoviteľ vyhlasuje a zaručuje, že (i) veci (tovar) dodané Zhotoviteľom v súvislosti so zhotovením Diela nie sú a ani v čase zhotovenia Diela nebudú zaťažené žiadnym právom tretej osoby, najmä záložným právom alebo predkupným právom, (ii) takéto veci nie sú prenajaté a ani v čase zhotovenia Diela nebudú prenajaté tretej osobe a (iii) neexistuje právny predpis ani rozhodnutie orgánu verejnej moci, ktoré by Zhotoviteľovi akýmkoľvek spôsobom bránili v nakladaní s takýmito vecami.

**7.4 Všeobecné povinnosti Zhotoviteľa**

1. Zhotoviteľ sa zaväzuje, že bude pri plnení tejto Zmluvy postupovať s náležitou odbornou starostlivosťou a bude plniť všetky povinnosti stanovené touto Zmluvou, a to riadne a včas, bez vád a nedorobkov a v zodpovedajúcej kvalite, pričom Dielo zhotoví vo vlastnom mene, na svoje nebezpečenstvo a podľa podmienok dohodnutých v tejto Zmluve. Zhotoviteľ preberá na seba povinnosti stavebníka vyplývajúce z nariadenia vlády č. 396/2006 Z.z. o minimálnych bezpečnostných a zdravotných požiadavkách na stavenisko.
2. Zhotoviteľ sa zaväzuje, že Dielo bude zhotovovať v súlade s podkladmi odovzdanými Objednávateľom a riadiť sa pri zhotovovaní Diela pokynmi Objednávateľa a ním poverených osôb. Zhotoviteľ sa zaväzuje postupovať pri plnení tejto Zmluvy podľa svojich najlepších schopností, na základe najlepších profesionálnych štandardov, v súlade s obvyklými zvyklosťami v oblasti, ktorej sa predmet tejto Zmluvy týka a v súlade so záujmami Objednávateľa, ktoré Zhotoviteľ pozná alebo by pri vynaložení odbornej starostlivosti mal poznať.
3. Zhotoviteľ je pri plnení tejto Zmluvy povinný dodržiavať:

7.4.3.1 všeobecne záväzné právne predpisy; najmä zákon č. 82/2005 Z.z. o nelegálnej práci

a nelegálnom zamestnávaní

1. príslušné technické predpisy a/alebo technické normy a/alebo iné relevantné technické pravidlá;
2. technické podmienky,
3. povinnosti/požiadavky vyplývajúce a určené stavebným povolením pre Zhotoviteľa

a zabezpečiť dodržiavanie uvedeného v ods. 7.4.3.1 až 7.4.3.4 aj subdodávateľmi.

7.4.4 Zhotoviteľ je povinný v súvislosti so zhotovením Diela, dodržiavať ustanovenie § 34 ods. 3 posledná veta zákona o verejnom obstarávaní („Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce  
alebo služby, na ktoré sa kapacity vyžadujú.").

1. Zhotoviteľ je povinný počas realizácie Diela zabezpečiť dennú prítomnosť stavbyvedúceho na Stavenisku pre koordináciu prác vykonávaných svojimi zamestnancami a subdodávateľmi. V prípadoch kedy nie je zo závažných dôvodov možné zabezpečiť dennú prítomnosť stavbyvedúceho na Stavenisku (napr. choroba a pod.) je Zhotoviteľ povinný zaistiť primeranú náhradu a včas informovať o tejto skutočnosti Objednávateľa zápisom do Stavebného denníka. Výkonom činnosti stavbyvedúceho nie je možné poveriť subdodávateľa.

7.4.6 Zhotoviteľ sa zaväzuje, že bude rešpektovať pokyny zamestnancov resp. zodpovedných osôb Objednávateľa a zabezpečí ich rešpektovanie aj zo strany subdodávateľov.

7.4.7 Zhotoviteľ sa zaväzuje, že

7.4.7.1 v prípade nebezpečenstva bezprostredne hroziacej ujmy/škody alebo

7.4.7.2 v prípade prebiehajúcej škodovej udalosti

Bezodkladne vykoná práce/úkony smerujúce k odvráteniu nebezpečenstva bezprostredne hroziacej ujmy/škody alebo smerujúce k zastaveniu narastania neustále vznikajúcej škody na majetku Objednávateľa.

* + 1. Zhotoviteľ berie na vedomie, že Objednávateľ si vyhradzuje právo prerušiť realizáciu Diela na čas nevyhnutný a určený Objednávateľom, pričom Objednávateľ túto skutočnosť oznámi Zhotoviteľovi aspoň jeden (1) deň vopred zápisom do Stavebného denníka, a to z dôvodu potreby doskúmania nálezových situácií realizovaného archeologického prieskumu alebo vykonania ďalšieho archeologického prieskumu na plochách dotknutých realizáciou Diela.
    2. V prípade podľa bodu 7.4.8 tejto Zmluvy nie je Zhotoviteľ po túto dobu v omeškaní s plnením záväzkov podľa tejto Zmluvy. Po zániku prekážky na strane Objednávateľa upravia Zmluvné strany dotknuté ustanovenia tejto Zmluvy.
    3. Zhotoviteľ sa zaväzuje v súvislosti s prevzatím Staveniska podľa bodu 9.1.1 tejto Zmluvy vykonať na vlastné náklady kontrolu a potvrdenie stavu funkčnosti napájacích bodov a stavu konštrukcií. Výsledky kontroly a potvrdenie stavu funkčnosti napájacích bodov a stavu konštrukcií budú súčasťou protokolu o prevzatí Staveniska.
    4. Zhotoviteľ sa zaväzuje bezodkladne po nadobudnutí účinnosti tejto zmluvy najneskôr spolu s Harmonogramom podľa bodu 3.2.2 predložiť Objednávateľovi nasledovné dokumenty:
       1. Návrh vykonania prác - technologické postupy
       2. Plán riadenia a kontroly akosti
       3. Všeobecné podmienky realizácie prác Zhotoviteľa

7.4.11.4 Návrh zaistenia BOZP a OPP v zmysle bodu 8.1.1 tejto Zmluvy.

**7.5 Stavebný/montážny denník**

1. Zhotoviteľ je povinný viesť odo dňa prevzatia Staveniska o priebehu zhotovovania Diela Stavebný alebo montážny denník (ďalej len „Stavebný denník"), ktorý musí byť počas pracovnej doby uložený na mieste realizácie u zodpovedného pracovníka Zhotoviteľa (stavbyvedúci), pričom v čase jeho neprítomnosti Zmluvné strany dohodnú iný vhodný spôsob uloženia Stavebného denníka.
2. Zmluvné strany považujú Stavebný denník za základný dokument o priebehu zhotovenia Diela, na ktorý je možné sa odvolať v ďalšom konaní (napr. zmena projektového riešenia, zmena materiálu a pod.).
3. Stavebný denník musí byť vedený v súlade s platnými všeobecne záväznými predpismi a ustanoveniami tejto Zmluvy a musí byť na Stavenisku/pracovisku prístupný v pracovnej dobe, pokiaľ sa Zmluvné strany nedohodnú na inom časovom rozpätí.
4. Zhotoviteľ je povinný do Stavebného denníka zapisovať všetky skutočnosti rozhodujúce pre zhotovovanie Diela - najmä údaje o časovom postupe prác, druhu a množstve použitého materiálu, odchýlky od projektu a ich odôvodnenie, a v prípade, ak sa práce účtujú hodinovou zúčtovacou sadzbou taktiež údaje o počte odpracovaných hodín a druhu práce.
5. Zhotoviteľ je povinný zabezpečiť, aby sa kópie príslušných oprávnení na výkon prác na Diele v zmysle vyhlášok Slovenského úradu bezpečnosti práce (ďalej len „SÚBP") nachádzali na Stavenisku nepretržite počas výstavby Diela. Uvedené sa vzťahuje aj na oprávnenia prípadných subdodávateľov Zhotoviteľa.
6. Zmluvné strany sa dohodli, že súčasťou Stavebného denníka budú o.i. aj tieto prílohy:
7. Zoznam subdodávateľov,
8. Zoznam osôb Zhotoviteľa tvoriacich Projektový tím,
9. Harmonogram realizácie Diela,
10. Zmenové listy (očíslované a schválené obidvomi zmluvnými stranami)
11. Objednávateľ je povinný sledovať obsah Stavebného denníka a k zápisom Zhotoviteľa pripájať svoje stanovisko do 3 pracovných dní. Ak sa Objednávateľ k zápisu Zhotoviteľa v stanovenom termíne nevyjadrí, a ani v stanovenom termíne neoznámi Zhotoviteľovi prekážky, ktoré mu zabraňujú vyjadriť sa k zápisu Zhotoviteľa a nestanoví náhradný termín, v ktorom sa k zápisu Zhotoviteľa vyjadrí, má sa za to, že Objednávateľ so zápisom Zhotoviteľa súhlasí.
12. Zhotoviteľ je povinný vyzvať zápisom do Stavebného denníka Objednávateľa na kontrolu všetkých vykonaných prác a použitých materiálov, ktoré majú byť zakryté alebo sa stanú neprístupnými minimálne tri pracovné dni vopred. Ak Zhotoviteľ nesplní túto povinnosť, je povinný znášať náklady súvisiace s vykonaním dodatočnej kontroly Objednávateľom (najmä náklady na odkrytie a opätovné zakrytie kontrolovaných prác a materiálov). Ak sa Objednávateľ v stanovenom termíne nedostaví a nevykoná kontrolu takýchto prác a materiálov a ani v stanovenom termíne neoznámi Zhotoviteľovi prekážky, ktoré mu zabraňujú zúčastniť sa kontroly vykonaných prác a použitých materiálov a náhradný termín vykonania kontroly, je Zhotoviteľ povinný znášať náklady súvisiace s vykonaním dodatočnej kontroly Objednávateľom iba v prípade, že takáto kontrola preukáže vady zakrytých alebo neprístupných prác a materiálov.
13. Zhotoviteľ je povinný oznámiť Objednávateľovi termín konania revíznych skúšok zápisom do Stavebného denníka minimálne tri pracovné dni vopred.
14. Zistené nedostatky v zhotovovaní Diela zapísané v Stavebnom denníku Objednávateľom, odstráni Zhotoviteľ na svoje náklady v Objednávateľom určených termínoch.
15. Ak sa zistí, že Zhotoviteľ nedodržiava technologické postupy, technické normy, právne predpisy, alebo hrubým spôsobom porušuje predpisy BOZP, hygienické, OPP alebo OŽP na Stavenisku, má Objednávateľ právo vydať zápisom do Stavebného denníka príkaz na okamžité zastavenie príslušných prác a/alebo dodávok, a to až do momentu, kým Zhotoviteľ nevykoná opatrenia smerujúce k odstráneniu stavu, ktorý bol dôvodom pre zastavenie prác a/alebo dodávok. Prípadné omeškanie zhotovovania Diela oproti stanoveným termínom, vyplývajúce zo zastavenia prác nariadeného Objednávateľom podľa tohto bodu Zmluvy sa považuje za omeškanie Zhotoviteľa s plnením povinností vyplývajúcich z tejto Zmluvy.

**7.6 Činnosť na Stavenisku**

1. Zhotoviteľ zodpovedá za čistotu a poriadok na Stavenisku a neznečisťovanie bezprostredného okolia Staveniska. Zhotoviteľ zabezpečí vypratanie Staveniska v termíne určenom zmluvnými stranami v Preberacom protokole.
2. Zhotoviteľ je povinný riadne zabezpečiť, aby boli dokončené časti Diela ako aj veci zaobstarané za účelom zhotovenia Diela chránené proti poškodeniu, zničeniu a krádeži a to až do okamihu prevzatia úplne dokončeného Diela Objednávateľom. V prípade vzniku škody na majetku Objednávateľa bude podľa voľby Objednávateľa vzniknutá škoda bezodkladne odstránená Zhotoviteľom, prípadne Objednávateľom alebo treťou stranou na náklady Zhotoviteľa zaobstaraním nových vecí rovnakého druhu a kvality a vykonaním všetkých prác potrebných k odstráneniu škody. Tým nie je dotknuté právo Objednávateľa na náhradu vzniknutej škody.
3. Zhotoviteľ bude pri zhotovovaní Diela používať len také dočasné nízkonapäťové rozvody (ďalej len „NN rozvody“) pre elektrické náradie a spotrebiče, ktoré sú vybavené prúdovým chráničom v súlade s platnou legislatívou.

**7.7 Skúšky a revízie**

7.7.1 Odborné skúšky a revízie vyhradených zariadení budú vykonávané revíznymi technikmi Zhotoviteľa v súlade s príslušným technologickým postupom a platnou legislatívou. Náklady na výkony revíznych technikov znáša Zhotoviteľ. Zhotoviteľ je povinný k vykonaniu odborných skúšok a revízií predložiť dokumentáciu v zmysle platných predpisov a požiadaviek revízneho technika. Súčasťou predkladanej dokumentácie bude vždy realizačný projekt so zakreslenými zmenami a odchýlkami.

**ČLÁNOK 8.**

**OCHRANA ZDRAVIA, BEZPEČNOSŤ A ŽIVOTNÉ PROSTREDIE**

**8.1 Základné povinnosti**

8.1.1 Zhotoviteľ je povinný prostredníctvom Objednávateľom odsúhlaseného koordinátora bezpečnosti vypracovať a predložiť pred začatím výkonu prác Objednávateľovi  **Plán bezpečnosti a ochrany zdravia pri práci** (ďalej len „ plán BOZP") tento dodržiavať a pravidelne ho aktualizovať v súlade s platnou legislatívou počas celej doby realizácie Diela, alebo v súlade s inou zmenou vyvolanou počas realizácie diela.

8.1.2 Práce so zvýšeným nebezpečenstvom, najmä práce v uzatvorených a veľmi stiesnených priestoroch, výkopové práce, práce s otvoreným ohňom alebo práce so zvýšeným nebezpečenstvom vzniku požiaru alebo výbuchu, práce vo výškach a práce so žeriavom spojené s presunom materiálov ponad pracovný priestor, je Zhotoviteľ povinný vykonávať za nepretržitého riadenia a dozoru stavbyvedúcim. V prípade neprítomnosti stavbyvedúceho je Zhotoviteľ povinný zabezpečiť riadenie týchto prác poverenou osobou spôsobilou na riadenie takýchto prác. Poverenie musí byť zapísané v Stavebnom denníku a uvedená osoba nemôže súčasne vykonávať iné práce.

8.1.3 Zhotoviteľ sa zaväzuje:

1. spolupracovať s Objednávateľom pri uplatnení nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, na Stavenisko Diela, ktoré je predmetom Zmluvy,
2. zabezpečiť koordinátora bezpečnosti,
3. zabezpečiť plnenie povinnosti zamestnávateľa na zaistenie BOZP a OPP (bod 8.1.1 tejto Zmluvy) na Stavenisku v súlade s vyššie uvedeným nariadením a schváleným „Plánom BOZP".
4. zabezpečiť po celý čas trvania prác na viditeľnom mieste na stavenisku umiestnenie oznámenia, ktoré podal objednávateľ na Inšpektorát práce Bratislava pred začatím prác.
5. Zreteľne označiť nápisom alebo logom zhotoviteľa svojich zamestnancov na reflexnej veste alebo inom osobnom ochrannom pracovnom prostriedku, prípadne pracovnom odeve. V prípade subdodávateľov budú tieto osoby zreteľne označené logom alebo nápisom, aby bolo možné identifikovať ich zamestnávateľa
6. Zhotoviteľ je pri zhotovovaní Diela plne zodpovedný za dodržiavanie hygienických predpisov, predpisov BOZP, OPP a OŽP a za zabezpečenie prostriedkov na ich zaistenie, pokiaľ táto Zmluva, všeobecne záväzný právny predpis alebo interný riadiaci predpis Objednávateľa výslovne nestanoví niečo iné.
7. Zhotoviteľ po písomnom odovzdaní Staveniska objednávateľom zodpovedá za zaistenie BOZP, OPP a OŽP v priestoroch Staveniska a pri stavebných činnostiach v plnom rozsahu až do doby odovzdania diela objednávateľovi podľa bodu 4.2. tejto zmluvy.
8. Zhotoviteľ je prostredníctvom Koordinátora bezpečnosti zodpovedný najmä za:
9. vypracovanie „Plánu BOZP" minimálne 7 dní pred začatím realizácie Diela, pričom v prípade potreby je povinný tento plán bezodkladne aktualizovať, najneskôr pred začatím prác, ktorých bezpečnosť by mohla byť ohrozená neaktualizovaním plánu BOZP,
10. preukázateľné oboznámenie zamestnancov Zhotoviteľa a subdodávateľov Zhotoviteľa a iných osôb, ktoré s vedomím Zhotoviteľa vstupujú na Stavenisko s predpismi hygienickými, BOZP, OPP a OŽP platnými pre Stavenisko, s Plánom prevencie BOZP alebo s inými relevantnými internými predpismi platnými pre pracoviská a priestory Objednávateľa, s ktorými bol Koordinátor bezpečnosti preukázateľne oboznámený,
11. schvaľovanie a vydávanie bezpečných pracovných postupov a technologických postupov pri zhotovovaní Diela
12. vedenie evidencie osôb zhotoviteľa a osôb subdodávateľov v tabuľkovej forme s uvedením jednotlivých druhov odborných spôsobilostí a ich platnosti, vrátane zdravotnej spôsobilosti na výkon prác, ak ich legislatíva požaduje
13. vykonávanie pravidelnej kontrolnej činnosti na stavenisku so zameraním na dodržiavanie plánu BOZP a ostatných platných právnych predpisov v oblasti BOZP a OPP. O kontrolnej činnosti, zistených nedostatkoch a spôsobe odstránenia vedie písomnú evidenciu.
14. zabezpečenie vykonávania pracovných činností len s použitím potrebných OOPP podľa druhu vykonávanej činnosti,
15. dodržiavanie pravidiel bezpečnosti pri zhotovovaní Diela, vrátane používania **OOPP** **zamestnancami Zhotoviteľa a subdodávateľmi** Zhotoviteľa na Stavenisku
16. Objednávateľ si vyhradzuje právo na aplikovanie zmluvnej pokuty v prípade, ak zistí Koordinátor BOZP, stavebný dozor, člen projektového tímu alebo technik BOZP objednávateľa nedodržiavanie (i) plánu BOZP, (ii) bezpečnostných predpisov, (iii) predpisov ochrany pred požiarmi a (iv) ochrany životného prostredia. Pri prvom porušení niektorého z predpisov uvedených pod (i) až (iv) zhotoviteľom, upozorní ho Objednávateľ na zistené nedostatky. Pri opakovanom porušení ktoréhokoľvek z nich (aj keď pôjde o nedostatky iného druhu ako pri prvom porušení) môže Objednávateľ uplatniť zmluvnú pokutu uvedenú v bodoch 11.1.6 a 11.1.7 tejto zmluvy. Objednávateľ si uplatňuje zmluvnú pokutu u zhotoviteľa aj za porušenie vzniknuté u subdodávateľov.

**8.2 Nakladanie s odpadmi**

1. Zhotoviteľ je povinný priebežne odstraňovať na svoje náklady odpady a nečistoty, vzniknuté vykonávaním prác na Diele.
2. Zhotoviteľ je pri likvidácii odpadov zo zhotovovania Diela povinný dodržiavať a u subdodávateľov kontrolovať dodržiavanie platných predpisov upravujúcich nakladanie s odpadmi a OŽP.
3. Zhotoviteľ je povinný objednávateľovi predložiť písomnú informáciu o nakladaní a likvidácii s odpadmi, ktoré vzniknú v súvislosti s realizáciou predmetu tejto Zmluvy a to pred začatím prác na Diele za účelom oznamovacej povinnosti Objednávateľa.

**8.3 Bezpečnosť strojov, zariadení a materiálov**

8.3.1 Zhotoviteľ zodpovedá za to, že pri plnení tejto Zmluvy nepoužije a nedovolí použitie žiadnych strojov, zariadení a materiálov, o ktorých je v čase zhotovovania Diela známe, že nespĺňajú požiadavky stanovené pre bezpečnosť prevádzky Objednávateľa a/alebo majú škodlivé účinky na ľudské zdravie a/alebo životné prostredie.

8.3.2 Zhotoviteľ na požiadanie objednávateľa, kontrolného orgánu alebo stavebného dozoru je povinný dokladovať bezpečnosť stavebného stroja, pracovných strojov, náradí, elektrických zariadení. Tiež je povinný zabezpečiť aby obsluhu strojov a zariadení vykonávali len osoby s platnými oprávneniami, resp. osvedčeniami ak sú tieto legislatívou požadované.

**8.4 Fyzická bezpečnosť**

1. Zhotoviteľ je povinný chrániť Dielo ako aj predmety, materiály a výrobky zaobstarané k zhotoveniu Diela pred poškodením, zničením a krádežami a to až do prevzatia úplne dokončeného Diela ako celku Objednávateľom.
2. Zhotoviteľ je povinný viesť dennú evidenciu prítomných osôb na strane Zhotoviteľa na Stavenisku.

**ČLÁNOK 9.**

**SÚČINNOSŤ ZMLUVNÝCH STRÁN**

**9.1 Súčinnosť poskytovaná Objednávateľom**

1. Objednávateľ protokolárne odovzdá Zhotoviteľovi Stavenisko po predložení poistných zmlúv podľa bodu 13.1.1, najneskôr siedmy deň po nadobudnutí účinnosti tejto Zmluvy.
2. Objednávateľ na základe oznámenia Zhotoviteľa podľa bodu 3.4.2 Zmluvy zabezpečí informovanie obyvateľov o vykonávaní stavebných prác mimo interval dohodnutý v bode 3.4.1 prostredníctvom svojej webovej stránky.
3. Objednávateľ odsúhlasí predložený Harmonogram v primeranej lehote, nie dlhšej ako 5 pracovných dní. Výhrady brániace odsúhlaseniu oznámi Zhotoviteľovi pred jej uplynutím a poskytne mu lehotu na jeho upravenie.
4. Objednávateľ na výzvu Zhotoviteľa písomne potvrdí odstránenie zistených vád a nedorobkov v lehote 5 pracovných dní od jej doručenia, alebo v rovnakej lehote Zhotoviteľovi oznámi, ktoré vady a nedorobky nepovažuje za odstránené.

**9.2 Súčinnosť poskytovaná Zhotoviteľom**

1. Zhotoviteľ predloží poistné zmluvy a prevezme stavenisko najneskôr do 7dní odo dňa účinnosti tejto Zmluvy.
2. Zhotoviteľ sa zaväzuje zabezpečiť oboznámenie s plánom BOZP, vydanými bezpečnými pracovnými postupmi a schválenými technologickými postupmi ostatné osoby na strane Zhotoviteľa vrátane subdodávateľov.
3. Zhotoviteľ bude pri zhotovení Diela plne spolupracovať so zamestnancami Objednávateľa označenými menom a/alebo funkciou, ktorí sú v súvislosti so zhotovovaním Diela oprávnení konať za Objednávateľa v určených oblastiach.
4. Zhotoviteľ je povinný zvolávať na pravidelné stretnutia všetky poverené osoby na strane Objednávateľa podľa bodu 17.5 tejto Zmluvy, prípadne ďalšie osoby, ktorých prítomnosť na stretnutí bude pre Zhotoviteľa nevyhnutná.
5. V prípade plánovaného prekročenia dohodnutého denného intervalu podľa bodu 3.4.1 Zhotoviteľ vhodným spôsobom oboznámi obyvateľov okolitých obytných budov, ktorí môžu byť dotknutí nadmerným hlukom alebo inými nepriaznivými vplyvmi, s plánovaným začiatkom a ukončením prác.
6. Zhotoviteľ je povinný poskytnúť Objednávateľovi potrebnú súčinnosť v rámci kolaudačného konania a následného uvedenia Diela do prevádzky.

**ČLÁNOK 10.**

**ZODPOVEDNOSŤ ZA VADY**

**Záruka za akosť Diela**

1. Zhotoviteľ zodpovedá za to, že Dielo bude zhotovené podľa tejto Zmluvy, bude mať vlastnosti dojednané v tejto Zmluve a bude zodpovedať kvalitatívnym požiadavkám stanoveným touto Zmluvou a platnými všeobecne záväznými právnymi predpismi a technickými normami. Zhotoviteľ zaručuje, že Dielo bude mať po celú záručnú dobu vlastnosti špecifikované touto Zmluvou.
2. Zhotoviteľ zodpovedá za vady, ktoré má Dielo v okamihu, keď prechádza nebezpečenstvo škody na Diele na Objednávateľa v zmysle tejto Zmluvy, a to aj v prípade, keď sa vada stane zjavnou (Objednávateľ ju objaví) až po tomto okamihu. Zhotoviteľ zodpovedá takisto za akúkoľvek vadu, ktorá vznikne na Diele aj po okamihu uvedenom v predchádzajúcej vete, ak táto vada vznikne v dôsledku porušenia povinností Zhotoviteľa v zmysle tejto Zmluvy. Zhotoviteľ zodpovedá aj za vady, ktoré vzniknú poškodením Diela Objednávateľom (alebo jeho zamestnancom alebo treťou osobou) v dôsledku konania Objednávateľa (alebo jeho zamestnanca alebo tretej osoby) v zmysle návodu na použitie Diela alebo dokumentácie a iných dokladov dodaných Zhotoviteľom k zhotovenému Dielu.

10.1.3 Zhotoviteľ sa zodpovednosti za vadu Diela zbaví, len pokiaľ preukáže, že ju nespôsobil, okrem prípadu podľa ods. 10.1.2 posedná veta.

10.2 **Záručná doba**

1. Záručná doba za akosť prác vykonaných na Diele a za akosť materiálov, strojov a zariadení, ktoré tvoria súčasť Diela (ďalej len „záručná doba") **je 60 mesiacov a začína plynúť odo dňa protokolárneho prevzatia úplne dokončeného Diela ako celku Objednávateľom, a to bez vád a nedorobkov,** pokiaľ táto Zmluva nestanovuje inak.
2. Záručná doba neplynie po dobu, po ktorú Objednávateľ nemôže užívať Dielo pre jeho vady, za ktoré zodpovedá Zhotoviteľ. Prerušenie záručnej doby a dĺžku doby o ktorú sa záručná doba predlžuje uvedú zmluvné strany v protokole o prevzatí záručnej opravy.
3. Ak na niektoré časti Diela alebo zabudované zariadenia poskytuje ich dodávateľ dlhšiu záručnú lehotu ako 60 mesiacov, prechádzajú práva z takejto záruky dňom prevzatia Diela na Objednávateľa. Zhotoviteľ oznámi Objednávateľovi, ktorých častí Diela alebo zabudovaných zariadení sa dlhšia záručná lehota týka.

10.2.4 Akékoľvek vymenené zariadenia, súčiastky, diely a materiály alebo akékoľvek opravy a práce vykonané pri záručnej oprave, budú podliehať rovnakým záručným podmienkam a rovnakej záručnej dobe ako pôvodné plnenia, na ktorých boli odstraňované vady. Nová záručná doba na vymenené zariadenia, súčiastky, diely a materiály alebo akékoľvek opravy a práce vykonané pri záručnej oprave, začne plynúť odo dňa protokolárneho prevzatia záručnej opravy Objednávateľom. Zmluvné strany sa dohodli, že nová záručná doba sa uplatní pre celú časť toho-ktorého zariadenia, resp. časti Diela, ktoré pre postihnutie vadou, opravou alebo prácami nebolo možné užívať, resp. záručná doba počas záručnej opravy neplynie pri zariadeniach, súčiastkach, dieloch a materiáloch, alebo neplynie pri tej časti Diela, ktorá nebola užívaniaschopná počas záručnej opravy.

**10.3 Uplatnenie práv Objednávateľa zo Záruky**

1. Objednávateľ sa zaväzuje, že prípadnú reklamáciu vady Diela, uplatní písomne u Zhotoviteľa bezodkladne po jej zistení.
2. Zhotoviteľ je povinný Začať s odstraňovaním vád Diela, do konca 2. pracovného dňa od nahlásenia reklamácie Objednávateľa alebo v termíne písomne dohodnutom s Objednávateľom.
3. Zhotoviteľ je povinný Začať s odstraňovaním vád Diela, brániacich riadnemu užívaniu Diela, najneskôr do konca 1. pracovného dňa od nahlásenia reklamácie Objednávateľom alebo v termíne písomne dohodnutom s Objednávateľom.
4. Zhotoviteľ sa zaväzuje odstrániť vady Diela, v termíne dohodnutom s Objednávateľom. Pokiaľ Zmluvné strany nedosiahnu dohodu o termíne odstránenia vady Diela má Objednávateľ právo jednostranne stanoviť Zhotoviteľovi záväzný termín pre odstránenie vady Diela. Objednávateľ pritom bude prihliadať k povahe vady a k dostupnosti zariadení, súčiastok, dielov a materiálov potrebných pre odstránenie vady.
5. Zhotoviteľ je povinný odstrániť v termínoch podľa tejto Zmluvy aj vady, u ktorých popiera zodpovednosť, avšak odstránenie ktorých neznesie odklad. Ak sa preukáže, že Zhotoviteľ za vadu, ktorú odstránil na vlastné náklady nezodpovedá, oprávnené náklady Zhotoviteľa budú v takomto prípade uhradené Objednávateľom na základe vzájomnej dohody Zmluvných strán. Výška nákladov Zhotoviteľa bude v takomto prípade určená na základe obvyklých cien v čase odstránenia vady.
6. V prípade, že sa preukáže, že vady Diela, za ktoré zodpovedá Zhotoviteľ, sú príčinou vád vzniknutých na iných častiach Diela, prípadne na iných nehnuteľnostiach alebo zariadeniach, ktoré s Dielom susedia alebo iným spôsobom súvisia má Objednávateľ právo požadovať od Zhotoviteľa uhradenie nákladov spojených s odstránením takýchto súvisiacich vád.
7. V prípade, že Zhotoviteľ neodstráni vady Diela v stanovenom termíne, je Objednávateľ oprávnený:
8. odstrániť tieto vady treťou osobou na náklady Zhotoviteľa a/alebo
9. požadovať od Zhotoviteľa zaplatenie zmluvnej pokuty a/alebo
10. požadovať od Zhotoviteľa uhradenie škody, ktorá mu vznikla v dôsledku vady Diela, a/alebo
11. odstúpiť od Zmluvy v časti týkajúcej sa vadného plnenia.

10.3.8 Ak sa ukáže, že (i) vada Diela alebo jeho časti je neodstrániteľná,alebo (ii) s odstránením vady Diela by boli spojené neprimerané náklady, alebo (iii) na odstránenie vady by sa vyžadovala neprimerane veľká súčinnosť Objednávateľa alebo (iv) odstránenie vady by bolo možné len po uplynutí neprimeraného času, Objednávateľ je oprávnený:

1. požadovať od Zhotoviteľa vykonanie náhradného plnenia v termíne stanovenom Objednávateľom alebo zabezpečiť náhradné plnenie treťou osobou na náklady Zhotoviteľa a/alebo
2. požadovať od Zhotoviteľa zľavu z Ceny, ktorá vyjadruje zníženie hodnoty a použiteľnosti Diela, pre Objednávateľa a/alebo
3. požadovať od Zhotoviteľa uhradenie škody, ktorá mu vznikla v dôsledku takejto vady Diela, a/alebo

10.3.8.4 odstúpiť od Zmluvy v časti týkajúcej sa vadného plnenia.

**10.4 Náhrada nákladov pri odstraňovaní závad**

10.4.1 Akékoľvek a všetky náklady, vrátane (avšak nie výlučne) nákladov vzniknutých z alebo v súvislosti s identifikáciou vád, odstránením vád, vrátane (avšak nie výlučne) odstránenia vadného dielu, inštaláciou náhradného dielu a všetkými dodatočnými dodávkami a/alebo prácami, ako aj všetky testy a dodatočné skúšky Diela, ktoré môžu byť v súvislosti s odstraňovaním vád alebo po ich odstránení nevyhnutné, znáša Zhotoviteľ. Zhotoviteľ je ďalej povinný nahradiť Objednávateľovi akékoľvek výdavky, ktoré Objednávateľovi vzniknú v súvislosti s poskytnutím súčinnosti Zhotoviteľovi pri odstraňovaní vád.

**10.5 Zľava z Ceny Diela v prípade výskytu vady**

10.5.1 V prípade, ak podľa tejto Zmluvy Objednávateľ požaduje zľavu z Ceny Diela, ktoré je predmetom preberacieho konania, sa Zmluvné strany dohodli, že pri určení výšky zľavy bude Objednávateľ vychádzať najmä z posúdenia nasledovných skutočností:

1. nákladov a času, ktoré bude Objednávateľ musieť vynaložiť na činnosti, ktoré sú nevyhnutné na to, aby sa Dielo stalo bezvadným v zmysle tejto Zmluvy,
2. hodnoty Diela,
3. významu Diela pre Objednávateľa z hľadiska určeného účelu užívania Diela ako majetku obce , a
4. výšky škôd, ktoré môžu byť vadnosťou Diela Objednávateľovi spôsobené.

Dohodnutú výšku zľavy uvedú zmluvné strany v Preberacom protokole. Uplatnením zľavy z Ceny Diela podľa tohto odseku Zmluvy nie sú dotknuté iné nároky objednávateľa z vád Diela uvedené v tejto Zmluve alebo nárok na náhradu škody.

1. V prípade, že Objednávateľ uplatní nárok na zľavu z Ceny Diela podľa bodu 10.3.8.2 Zmluvy môže o zľavu dohodnutú podľa bodu 10.5.1 znížiť Cenu Diela, tejto Zmluvy

10.5.3 V prípade, ak Objednávateľ už za Dielo, ktoré je predmetom preberacieho konania, zaplatil Cenu prevyšujúcu Cenu po zohľadnení zľavy dohodnutej v Preberacom protokole, Objednávateľ má právo na vrátenie rozdielu medzi zaplatenou Cenou a Cenou po dohodnutej zľave. V tomto prípade je Zhotoviteľ povinný do 5 dní odo dňa podpísania Preberacieho protokolu vystaviť dobropis v prospech Objednávateľa.

**10.6 Zmena nároku uplatneného Objednávateľom**

10.6.1 Objednávateľ je oprávnený meniť nárok uplatnený v súlade s týmto článkom Zmluvy aj bez súhlasu Zhotoviteľa v prípade, že:

1. predchádzajúci postup Zhotoviteľa vzbudzuje v Objednávateľovi odôvodnené pochybnosti o schopnosti Zhotoviteľa vady včas odstrániť, alebo
2. Zhotoviteľ po primeranom čase ešte nevykonal podstatnú časť úkonov smerujúcich k uspokojeniu nároku Objednávateľa.

**10.7 Oddeliteľnosť nárokov Objednávateľa**

Pre odstránenie pochybností, nároky Objednávateľa z vád Diela sa nedotýkajú jeho nárokov na náhradu škody alebo na zmluvnú pokutu alebo akýchkoľvek iných nárokov Objednávateľa, ktoré nie sú výslovne uvedené v tejto Zmluve.

**ČLÁNOK 11.**

**ZAISTENIE ZÁVÄZKOV**

**11.1 Zmluvné pokuty**

1. V prípade porušenia záväzkov Zhotoviteľa z tejto Zmluvy má Objednávateľ právo požadovať od Zhotoviteľa zaplatenie zmluvných pokút uvedených v tejto Zmluve.
2. V prípade porušenia povinnosti prevziať Stavenisko v lehote podľa ods. 9.2.1 Zmluvy zaplatí Zhotoviteľ zmluvnú pokutu vo výške 2.000,- EUR za každý i začatý deň omeškania.
3. V prípade porušenia záväzku Zhotoviteľa zhotoviť Dielo v termínoch stanovených touto Zmluvou a/alebo v termínoch stanovených Harmonogramom realizácie Diela, má Objednávateľ právo požadovať od Zhotoviteľa zaplatenie zmluvnej pokuty vo výške 2 000,- € za každý začatý deň omeškania a za každé jednotlivé porušenie osobitne; súhrnne maximálne však do výšky 200 000,- € , a to až do úplného dokončenia Diela.
4. V prípade porušenia záväzku Zhotoviteľa odstrániť vady a nedorobky zistené v preberacom konaní alebo záručné vady Diela v stanovených v termínoch, má Objednávateľ právo požadovať od Zhotoviteľa zaplatenie zmluvnej pokuty vo výške 300,- € za každú vadu a/alebo nedorobok a za každý začatý deň omeškania oproti dohodnutému termínu pre odstránenie vád, a to až do úplného odstránenia vád.
5. V prípade porušenia záväzku Zhotoviteľa vypratať Stavenisko po dokončení prác na Diele má Objednávateľ právo požadovať od Zhotoviteľa zaplatenie zmluvnej pokuty vo výške 500,- € za každý začatý deň omeškania až do vypratania Staveniska.
6. V prípade porušenia záväzku Zhotoviteľa na dodržiavanie predpisov hygienických, BOZP, OPP a OŽP má Objednávateľ právo požadovať od Zhotoviteľa zaplatenie zmluvnej pokuty

11.1.6.1 za nepoužívanie ochranných prílb a iných osobných ochranných prostriedkov osobami pohybujúcimi sa na Stavenisku vo výške 50,- € za každý zistený nedostatok (porušenie) zapísaný do Stavebného denníka, alebo na základe iného dokladu o vykonanej kontrole na stavenisku, a to

- za každého zamestnanca Zhotoviteľa,

- za každého zamestnanca subdodávateľa, alebo

- za akúkoľvek inú osobu, s ktorou je Zhotoviteľ alebo jeho subdodávateľ v zmluvnom vzťahu pre účely plnenia predmetu tejto Zmluvy alebo

- za každú osobu, ktorej na Stavenisko povolil alebo umožnil vstup Zhotoviteľ alebo subdodávateľ, resp. ich poverené osoby

(ďalej ako „osoba")

11.1.6.2 za požívanie alkoholických nápojov alebo omamných látok alebo ak sú osoby pod ich vplyvom na stavenisku vo výške 1.000,-€ za každú osobu,

11.1.6.3 za opätovné zaradenie osoby na práce po písomnom vykázaní zo Staveniska/stavby vo výške 1.000,- €, a to aj opakovane,

11.1.6.4 za nedodržanie čistoty a poriadku na Stavenisku vrátane okolia Staveniska využívaného Zhotoviteľom (napr. komunikácie Objednávateľa, priľahlé plochy, atď.) vo výške 500,- € za každý zistený nedostatok, v prípade pretrvávania nečistoty a neporiadku dlhšie ako 1 deň, má Objednávateľ právo požadovať zmluvnú pokutu vo výške 500,- € za každý začatý deň až do ich odstránenia,

11.1.6.5 za neoprávnené používanie technických zariadení a vyhradených zariadení bez platných užívacích osvedčení vo výške 500,- € za každé jednotlivé porušenie,

11.1.6.6 za použitie strojov, zariadení a materiálov, ktoré v čase zhotovovania tej-ktorej časti Diela nespĺňajú požiadavky stanovené pre bezpečnosť prevádzky Objednávateľa a/alebo majú škodlivé účinky na ľudské zdravie a/alebo životné prostredie (bod 8.3.1 Zmluvy) vo výške 700,- € za každé jednotlivé porušenie, a to aj opakovane.

* + 1. V prípade porušenia záväzku Zhotoviteľa dodržiavať povinnosti pri zabezpečovaní hygienických predpisov, BOZP, OPP alebo OŽP (iných ako uvedených v predchádzajúcom bode tohto odseku a článku Zmluvy), má Objednávateľ právo požadovať od Zhotoviteľa zaplatenie zmluvnej pokuty vo výške 300,- € za každé jednotlivé porušenie zapísané do Stavebného denníka.
    2. V prípade, že Zhotoviteľ nedodrží lehotu na vypracovanie harmonogramu podľa bodu 3.2.2 tejto Zmluvy, má Objednávateľ právo požadovať od Zhotoviteľa zaplatenie zmluvnej pokuty vo výške 1 000,- € za každý i začatý deň omeškania.
    3. V prípade, že Zhotoviteľ nedodrží lehoty alebo postupy pre odsúhlasenie zmenového listu alebo uzatvorenie dodatku k tejto Zmluve podľa bodu 1.4 tejto Zmluvy, má Objednávateľ právo požadovať od Zhotoviteľa zaplatenie zmluvnej pokuty vo výške 1 000,- € za každé jednotlivé porušenie a za každý začatý deň omeškania až do splnenia záväzku Zhotoviteľa, a to aj opakovane.
    4. V prípade, že Zhotoviteľ nepredloží Objednávateľovi dokumentáciu k Dielu podľa bodu 4.4 tejto Zmluvy najneskôr v lehote 7 pracovných dní pred začatím preberacieho konania (bod 4.3.2) a/alebo v počte vyhotovení a formátoch podľa bodu 4.4.4 tejto Zmluvy, má Objednávateľ právo požadovať od Zhotoviteľa zaplatenie zmluvnej pokuty vo výške 1 000,- € za každý dokument uvedený v bode 4.4.5 a/alebo každý jednotlivý prípad porušenia.
    5. Okrem porušení záväzkov Zhotoviteľa výslovne uvedených v tomto Článku Zmluvy, má Objednávateľ právo požadovať od Zhotoviteľa zaplatenie zmluvnej pokuty vo výške 100,- EUR za každý jednotlivý prípad porušenia ostatných záväzkov a povinností Zhotoviteľa, ku ktorým sa zaviazal touto Zmluvou, ak pre jednotlivé porušenie záväzku Zhotoviteľa, nie je stanovená zmluvná pokuta.
    6. V prípade opakovaného porušenia povinnosti Zhotoviteľa zhotovovať Dielo v termínoch stanovených Harmonogramom realizácie Diela, má Objednávateľ právo okrem zmluvnej pokuty podľa bodu 11.1.2 požadovať od Zhotoviteľa zaplatenie zmluvnej pokuty vo výške 5% Ceny jednotlivej časti Diela zhotovenej oneskorene. Zmluvné strany sa dohodli, že pre prípad tejto zmluvnej pokuty sa pod opakovaným porušením záväzku Zhotoviteľa podľa predchádzajúcej vety rozumie nedodržania Harmonogramu najmenej trikrát za 90 dní.
    7. Zmluvné strany sa dohodli, že opätovné porušenie povinnosti Zhotoviteľa podľa prvej vety predchádzajúceho bodu 11.1.12 tejto Zmluvy, sa považuje za podstatné porušenie tejto Zmluvy Zhotoviteľom a Objednávateľ má právo odstúpiť od Zmluvy.
    8. V prípade, ak Zhotoviteľ nevystaví dobropis podľa bodu 10.5.3 tejto Zmluvy do 14 dní odo dňa doručenia oznámenia Objednávateľa, Objednávateľ je oprávnený požadovať od Zhotoviteľa zmluvnú pokutu vo výške 10% z uplatnenej zľavy z Ceny Diela.

**11.2 Úroky z omeškania**

* + 1. V prípade, ak:

11.2.1.1 Zhotoviteľ je v omeškaní so zaplatením zmluvnej pokuty, má Objednávateľ právo požadovať od Zhotoviteľa zaplatenie úroku z omeškania podľa § 1 ods. 1 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka,

1. Objednávateľ je v omeškaní s úhradou faktúry, má Zhotoviteľ právo požadovať od Objednávateľa zaplatenie úroku z omeškania podľa § 1 ods. 1 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka.

**11.3 Splatnosť zmluvných pokút a úrokov z omeškania**

1. Zmluvné pokuty a úroky z omeškania stanovené touto Zmluvou sú splatné v 8. deň nasledujúci po doručení faktúry na úhradu oprávnenej Zmluvnej strany na zaplatenie zmluvnej pokuty alebo úroku z omeškania, s výnimkou zmluvnej pokuty podľa bodu 11.1.12 tejto Zmluvy.
2. Zmluvná pokuta podľa bodu 11.1.12 tejto Zmluvy je splatná do 30 dní odo dňa doručenia faktúry na úhradu Objednávateľa na zaplatenie zmluvnej pokuty, ak sa Zmluvné strany písomne nedohodli inak.
3. Bez ohľadu na vyššie uvedené sú však pohľadávky vždy splatné spolu s príslušenstvom pohľadávky.

**11.4 Všeobecné ustanovenia o zaistení záväzkov**

1. Zaplatením zmluvnej pokuty nie je dotknutý nárok na náhradu škody, ktorá vznikla Zmluvnej strane v dôsledku porušenia zmluvných povinností druhou Zmluvnou stranou (tzv. nezapočítateľná zmluvná pokuta).
2. Odstúpením od Zmluvy nezaniká nárok na zaplatenie zmluvných pokút, úrokov z omeškania ani nárok na náhradu škody.

**ČLÁNOK 12.**

**NÁHRADA ŠKODY**

**12.1 Všeobecné ustanovenia**

Zmluvná strana, ktorá porušila niektorú z povinností vyplývajúcich z tejto Zmluvy, je povinná nahradiť škodu, ktorá v dôsledku toho vznikla druhej Zmluvnej strane.

**12.2 Zodpovednosť Objednávateľa**

Objednávateľ nesie zodpovednosť za škody spôsobené Zhotoviteľovi porušením tejto Zmluvy najviac do výšky 15% Ceny Diela.

**12.3 Zodpovednosť Zhotoviteľa**

1. Zhotoviteľ sa zaväzuje odškodniť Objednávateľa za akékoľvek povinnosti, straty, škody, pokuty, nároky, žaloby dane (iné než dane z príjmu), záväzky, spory výdavky a náklady (vrátane primeraných odmien za právne poradenstvo, nákladov a výdavkov na vyšetrovanie), ktoré Objednávateľovi vzniknú alebo budú voči nemu uplatnené tretími stranami a ktoré akýmkoľvek spôsobom súvisia alebo vzniknú na základe priameho či nepriameho porušenia akéhokoľvek vyhlásenia, záruky alebo záväzku Zhotoviteľa podľa tejto Zmluvy alebo iného zmluvného vzťahu medzi Objednávateľom a Zhotoviteľom, ktorý podlieha tejto Zmluve.
2. Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov alebo pokynov v zmysle § 551 Obchodného zákonníka daných mu Objednávateľom na zhotovenie Diela, ktoré mu bránia zhotoviť Dielo riadne a včas, v opačnom prípade zodpovedá za škody, ktoré v dôsledku nesplnenia tejto povinnosti vzniknú.
3. Zhotoviteľ zodpovedá za škodu spôsobenú tretím osobám v súvislosti s realizáciou Diela či už konaním alebo opomenutím konania vlastných zamestnancov, zamestnancov subdodávateľov, alebo osôb v obdobnom ako pracovnoprávnom vzťahu k Zhotoviteľovi alebo jeho subdodávateľom.

**ČLÁNOK 13.**

**POISTENIE**

**13.1 Poistenie Zhotoviteľa**

* + 1. Zhotoviteľ sa zaväzuje, že v súlade so Súťažnými podkladmi uzavrie poistnú zmluvu :

13.1.1.1 na poistenie Diela ako majetku, a a to až do protokolárneho odovzdania diela ako celku. Zhotoviteľ sa zaväzuje uzatvoriť túto poistnú zmluvu minimálne na poistné plnenie vo výške Ceny Diela podľa tejto Zmluvy, s krytím všetkých rizík (najmä krytie škôd na Diele spôsobené poškodením, zničením, stratou, odcudzením častí Diela, vrátane testovania , technologických skúšok a i.) pričom v prípade poistnej udalosti bude príjemcom poistného plnenia do výšky zaplatenej ceny za Dielo Objednávateľ, a

13.1.1.2 pre prípad zodpovednosti za škodu spôsobenú Zhotoviteľom v súvislosti s výkonom stavebných prác v/na Diele, s poistným plnením do výšky minimálne 3.000.000,- EUR za jednotlivú poistnú udalosť . Poistenie musí pokrývať zodpovednosť Zhotoviteľa, vrátane subdodávateľov Zhotoviteľa, za škody spôsobené na majetku Objednávateľa a tretích osôb počas realizácie diela od prevzatia staveniska do jeho odovzdania, a zodpovednosti za škody spôsobené pri odstraňovaní vád Diela počas záručnej doby.

1. Poistnú zmluvu podľa bodu 13.1.1.1 je Zhotoviteľ povinný udržiavať v platnosti počas celého obdobia zhotovovania Diela až do jeho protokolárneho odovzdania a odstránenia vád a nedorobkov zistených v preberacom konaní. Poistnú zmluvu podľa bodu 13.1.1.2 je Zhotoviteľ povinný udržiavať v platnosti od účinnosti Zmluvy do uplynutia záručnej doby Diela podľa bodu 10.2.1 tejto Zmluvy.
2. Originál potvrdenia poisťovne o poistení Zhotoviteľa podľa tohto Článku Zmluvy vydané príslušnou poisťovňou/príslušnými poisťovňami, resp. úradne overená fotokópia poistnej zmluvy/poistných zmlúv bude súčasťou Protokolu pri odovzdaní Staveniska Zhotoviteľovi, Zhotoviteľ sa zaväzuje preukázať poistenie podľa tohto Článku Zmluvy najneskôr do prevzatia staveniska..

**ČLÁNOK 14.**

**POSTÚPENIE PRÁV A POVINNOSTÍ**

**14.1 Postúpenie práv Objednávateľom**

Objednávateľ je oprávnený postúpiť akékoľvek práva a povinnosti vyplývajúce z tejto Zmluvy na tretiu osobu aj bez súhlasu Zhotoviteľa.

**14.2 Postúpenie práv Zhotoviteľom**

Zhotoviteľ nie je oprávnený postúpiť práva a povinnosti vyplývajúce z tejto Zmluvy na tretiu osobu bez predchádzajúceho písomného súhlasu Objednávateľa.

**ČLÁNOK 15.**

**ZÁNIK ZMLUVY**

**15.1 Spôsoby zániku Zmluvy**

15.1.1 Zmluva zanikne s výnimkou splnenia všetkých práv a povinností obidvoch Zmluvných strán:

1. písomnou dohodou Zmluvných strán,
2. odstúpením od Zmluvy jednou zo Zmluvných strán v prípade podstatného alebo nepodstatného porušenia Zmluvy druhou Zmluvnou stranou,

**15.2 Odstúpenie od Zmluvy**

1. V prípade odstúpenia od Zmluvy sa zmluvné strany budú riadiť ustanoveniami § 344 a nasl. Obchodného zákonníka, touto Zmluvou a podľa ustanovenia § 19 ods. 1 písm. a) a b) a podľa § 19 ods. 3 zákona o verejnom obstarávaní.
2. Odstúpenie od Zmluvy musí mať písomnú formu a musí byť doručené druhej Zmluvnej strane. Odstúpenie od Zmluvy nadobúda právne účinky dňom doručenia oznámenia o odstúpení od Zmluvy druhej Zmluvnej strane.
3. Zmluvné strany sa dohodli, že za podstatné porušenie Zmluvy na strane Zhotoviteľa, ktoré oprávňuje Objednávateľa okamžite odstúpiť od Zmluvy, sa považuje najmä:
4. ak sa preukáže, že Zhotoviteľ v cenovej ponuke predloženej v súťaži na zákazku tvoriacu predmet tejto Zmluvy predložil nepravdivé doklady alebo uviedol nepravdivé, neúplné alebo skresľujúce údaje,
5. ak Zhotoviteľ poverí vykonaním Diela ako celku tretiu osobu (1.5.1) alebo postúpi práva a povinnosti tejto Zmluvy (14.2),

15.2.3.3 ak je zrejmé, že z dôvodov na strane Zhotoviteľa (spočívajúcich v znížení/strate schopnosti Zhotoviteľa odborne a komplexne vykonať Dielo v dohodnutom termíne, v požadovanej kvalite a s prihliadnutím na technické požiadavky), nebude Dielo zrealizované riadne a včas,

1. ak bol podaný návrh na vyhlásenie konkurzu na majetok Zhotoviteľa alebo návrh na povolenie reštrukturalizácie
2. ak bol na majetok Zhotoviteľa vyhlásený konkurz alebo začaté reštrukturalizačné konanie, alebo bol zamietnutý návrh na vyhlásenie konkurzu pre nedostatok majetku Zhotoviteľa,
3. ak Zhotoviteľ vstúpi do likvidácie alebo sa stane inak platobne neschopným, resp. stratí spôsobilosť poskytovať činnosti v zmysle tejto Zmluvy,
4. ak existuje dôvodná obava na strane Objednávateľa, že plnenie záväzkov Zhotoviteľa v zmysle tejto Zmluvy je vážne ohrozené,
5. ak postup alebo priebežné výsledky realizácie Diela, vedú preukázateľne a nepochybne k vadnému plneniu predmetu tejto Zmluvy,
6. v prípadoch uvedených v § 19 ods. 1 písm. a) a b) a podľa § 19 ods. 3 zákona o verejnom obstarávaní,

15.2.3.1 v ďalších prípadoch uvedených v Zmluve ako podstatné porušenie povinnosti Zhotoviteľa.

15.2.4 Zmluvné strany sa dohodli, že za nepodstatné porušenie tejto Zmluvy na strane Zhotoviteľa, sa považuje najmä:

1. ak Zhotoviteľ neplní kvalitatívno-technické parametre a podmienky zhotovovania predmetu Zmluvy určené projektovou dokumentáciou, technickou špecifikáciou pre realizáciu stavby, STN, EN, všeobecne záväznými predpismi a touto Zmluvou,
2. ak Zhotoviteľ aj napriek písomnému upozorneniu Objednávateľa (zápisom v Stavebnom denníku o vadnom plnení Zhotoviteľa) pokračuje vo vadnom plnení, alebo ak aj napriek upozorneniu v primeranej lehote určenej mu na odstránenie vady vadu neodstránil. V rozsahu vadného plnenia nie je Objednávateľ povinný vykonať úhradu platby a až do jeho odstránenia nie je v omeškaní s platením. Výšku takto neuhradenej čiastky stanoví Objednávateľ výpočtom podľa rozsahu vadného plnenia a jednotkových cien podľa Realizačného položkového rozpočtu (Príloha č. 2),
3. ak Zhotoviteľ bez kvalifikovaných dôvodov neprevezme Stavenisko alebo nedokáže zhotoviť Dielo alebo zastaví zhotovenie Diela pred jeho dokončením,
4. ak Zhotoviteľ poruší povinnosť uvedenú v bode 13.1.2 a ním predložená/é poistná zmluva/poistné zmluvy stratí/stratia platnosť pred uplynutím záručnej doby Diela podľa bodu 10.2.1 Zmluvy a/alebo Zhotoviteľ sa nepreukáže na výzvu Objednávateľa uzatvorením novej/nových poistnej/poistných zmluvy/zmlúv,
5. ak Zhotoviteľ vykonáva naviacpráce v rozpore s projektovou dokumentáciou a/alebo Realizačným položkovým rozpočtom bez súhlasu Objednávateľa,
6. akékoľvek porušenie povinností vyplývajúcich pre Zhotoviteľa z tejto Zmluvy s výnimkou tých, ktoré sú označené ako podstatné porušenie povinnosti zo strany Zhotoviteľa.

15.2.5 V prípade, ak kedykoľvek po uzavretí tejto Zmluvy a pred zánikom tejto Zmluvy nastanú u Zhotoviteľa právne skutočnosti majúce za následok zmenu v právnom postavení Zhotoviteľa, a to najmä:

1. zmena v oprávneniach konať v mene Zhotoviteľa,
2. zmena právnej formy Zhotoviteľa,
3. ak bol podaný návrh na vyhlásenie konkurzu na majetok Zhotoviteľa alebo návrh na povolenie reštrukturalizácie,
4. ak bol na majetok Zhotoviteľa vyhlásený konkurz alebo začaté reštrukturalizačné konanie, alebo bol zamietnutý návrh na vyhlásenie konkurzu pre nedostatok majetku,
5. ak Zhotoviteľ vstúpi do likvidácie alebo sa stane inak platobne neschopným, resp. stratí spôsobilosť poskytovať činnosti v zmysle tejto Zmluvy,

alebo akákoľvek iná zmena majúca priamy vplyv na plnenie z tejto Zmluvy na strane Zhotoviteľa, je Zhotoviteľ povinný písomne oznámiť tieto skutočnosti Objednávateľovi najneskôr do 10 dní odo dňa, kedy tieto skutočnosti nastali. V prípade, že Zhotoviteľ v stanovenej lehote neoznámi Objednávateľovi písomne vznik niektorej z týchto skutočností, vzniká Objednávateľovi popri možnosti odstúpiť od Zmluvy právo na náhradu všetkej a akejkoľvek škody, ktorá mu vznikne v dôsledku nesplnenia si oznamovacej povinnosti zo strany Zhotoviteľa.

15.2.6 Zmluvné strany sa dohodli, že za nepodstatné porušenie Zmluvy na strane  
Objednávateľa, sa považuje:

1. ak Objednávateľ bude napriek písomnému upozorneniu Zhotoviteľa v omeškaní s úhradou faktúry o viac ako 90 dní,
2. porušenie povinností uvedených v bodoch 1.5.4 posledná veta, 6.5.2.1 (nedodržanie lehoty 30 dní na vrátenie zádržného za splnenie Zmluvy), 6.5.2.2 (nedodržanie lehoty 30 dní na vrátenie zádržného za záručnú dobu) tejto Zmluvy.
3. V prípade nepodstatného porušenia zmluvy sú Zmluvné strany oprávnené odstúpiť od Zmluvy po márnom uplynutí primeranej lehoty stanovenej v písomnej výzve druhej Zmluvnej strany na odstránenie konania, ktoré je v rozpore s touto Zmluvou, Prílohami tejto Zmluvy a právnymi predpismi. Ak sa Zmluvné strany písomne nedohodnú inak, primeranou lehotou podľa predchádzajúcej vety je 10 dní. V prípade podstatného porušenia zmluvy sú zmluvné strany oprávnené odstúpiť od zmluvy bez predchádzajúceho upozornenia.
4. V prípade odstúpenia od Zmluvy zo strany Objednávateľa v dôsledku podstatného alebo nepodstatného porušenia zmluvy Zhotoviteľom, nemá Zhotoviteľ okrem nárokov podľa bodu 15.3.2 nárok na náhradu nákladov vynaložených v súvislosti s plnením tejto Zmluvy vrátane ušlého zisku.

**15.3 Dôsledky odstúpenia od Zmluvy**

1. Odstúpenie od tejto Zmluvy sa nedotýka nárokov na náhradu škody vzniknutej porušením tejto Zmluvy, nárokov na zaplatenie zmluvných pokút a úrokov z omeškania, nárokov vyplývajúcich z ustanovení o poskytovaní záruky a zodpovednosti za vady tej časti Diela, ktorá bola do odstúpenia zrealizovaná ani zmluvných ustanovení týkajúcich sa riešenia sporov medzi Zmluvnými stranami a iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení tejto Zmluvy.
2. Odstúpenie od tejto Zmluvy sa ďalej nedotýka nárokov, ktoré už vznikli ani prác a/alebo dodávok, ktoré už boli vykonané alebo poskytnuté do okamihu odstúpenia od tejto Zmluvy. Výdavky alebo náklady, ktoré Zhotoviteľ pri plnení tejto Zmluvy účelne vynaložil do okamihu odstúpenia od tejto Zmluvy, je Objednávateľ povinný uhradiť Zhotoviteľovi v prípade, ak boli práce a/alebo dodávky, na ktoré sa výdavky alebo náklady Zhotoviteľa viažu do okamihu odstúpenia od tejto Zmluvy, prebraté Objednávateľom. Zhotoviteľ musí svoj nárok na úhradu týchto výdavkov alebo nákladov uplatniť do troch pracovných dní od doručenia oznámenia o odstúpení od Zmluvy, a do jedného mesiaca od dňa zániku tejto Zmluvy preukázať výšku nákladov a umožniť zhotoviteľovi prevzatie zhotovenej časti diela s primeraným použitím postupu podľa bodu 4.2 a 4.3 Zmluvy. V opačnom prípade tento nárok zaniká

**ČLÁNOK 16.**

**VYŠŠIA MOC**

**16.1 Vyššia moc**

Zhotoviteľ a Objednávateľ nie sú povinní plniť povinnosti podľa tejto Zmluvy počas doby trvania okolností, ktoré sú nezávislé od vôle Zmluvných strán a ktoré vylučujú ich zodpovednosť v zmysle príslušných právnych predpisov. V prípade, že takéto okolnosti nastanú, Zhotoviteľ je oprávnený predĺžiť termín dokončenia Diela a Objednávateľ je oprávnený predĺžiť termín splatnosti Ceny Diela, o dobu trvania takýchto okolností. Zmluvná strana, ktorá bola takýmito okolnosťami postihnutá však o tejto skutočnosti je povinná bezodkladne písomne informovať druhú Zmluvnú stranu, inak stráca nárok na uplatnenie svojich práv podľa tohto bodu Zmluvy.

**16.2 Okolnosti vylučujúce zodpovednosť**

1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej Zmluvnej strany a bráni jej v splnení povinnosti uloženej touto Zmluvou, ak nemožno rozumne predpokladať, žeby povinná Zmluvná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Za okolnosti vylučujúce zodpovednosť Zmluvných strán sa považujú najmä, avšak nie výlučne, prírodné katastrofy, vojny, štrajky, rozhodnutia správnych orgánov.
2. Zodpovednosť nevylučuje prekážka, ktorá vznikla až v čase, keď povinná Zmluvná strana bola v omeškaní s plnením svojej povinnosti, alebo vznikla z jej hospodárskych pomerov.
3. Zodpovednosť taktiež nevylučuje prekážka, o ktorej bolo v čase uzatvárania Zmluvy s vysokou mierou pravdepodobnosti predpokladateľné, že nastane a ktorú mal z tohto dôvodu Zhotoviteľ, pri dodržaní zásad riadnej odbornej starostlivosti zahrnúť do časového harmonogramu realizácie Diela, resp. zohľadniť pravdepodobnosť vzniku tejto prekážky v termínoch stanovených časovým harmonogramom realizácie Diela.
4. Zmluvná strana nenesie zodpovednosť za nesplnenie svojich povinností, vyplývajúcich zo Zmluvy, ak preukáže, že:
5. nesplnenie nastalo následkom mimoriadnych nepredvídateľných a neodvrátiteľných udalostí, a
6. prekážky ani ich následky nebolo možné v čase uzatvárania Zmluvy predvídať, a
7. prekážkam ani ich následkom sa nedalo zabrániť, vyhnúť ani ich prekonať.

16.2.5 Zmluvná strana, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo Zmluvy, je povinná oznámiť druhej Zmluvnej strane povahu prekážky, ktorá jej bráni alebo bude brániť v plnení povinnosti, a o jej dôsledkoch. Správa sa musí podať bez zbytočného odkladu po tom, čo sa povinná Zmluvná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú Zmluvnú stranu nahradiť škodu, ktorej sa mohlo včasným oznámením predísť.

1. Účinky okolností vylučujúcich zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené.
2. Okolnosti vylučujúce zodpovednosť oslobodzujú povinnú Zmluvnú stranu od povinnosti uhradiť škodu, zmluvnú pokutu a iné zmluvne dohodnuté sankcie.
3. O dobu trvania okolností vylučujúcich zodpovednosť sa predlžuje čas plnenia tak, aby bol pre oprávnenú Zmluvnú stranu prijateľný. Počas tejto doby sa odopiera oprávnenej Zmluvnej strane právo, ak existovalo, na odstúpenie od Zmluvy.
4. Ak okolnosti vylučujúce zodpovednosť trvajú dlhšie ako jeden mesiac na strane Zhotoviteľa alebo šesť mesiacov na strane Objednávateľa, je druhá Zmluvná strana oprávnená od Zmluvy odstúpiť.

**ČLÁNOK 17.**

**OSTATNÉ USTANOVENIA**

**17.1 Dôverné informácie**

1. Informácie, ktoré si Zmluvné strany vymenili v súvislosti so Zmluvou sú prísne dôverné a Zhotoviteľ ich nesmie prezradiť alebo inak poskytnúť tretej osobe a ani ich použiť v rozpore s ich účelom pre svoje potreby bez predchádzajúceho písomného súhlasu Objednávateľa. V prípade porušenia tejto povinnosti je Zhotoviteľ povinný zaplatiť Objednávateľovi zmluvnú pokutu vo výške 5.000,- € za každé jedno porušenie tejto povinnosti, a to aj opakovane. Zaplatenie zmluvnej pokuty žiadnym spôsobom neobmedzuje právo Objednávateľa na náhradu škody podľa príslušných právnych predpisov. Zmluvné strany sú oprávnené sprístupniť dôverné informácie týkajúce sa tejto Zmluvy svojim zamestnancom, poradcom a Objednávateľom odsúhlaseným subdodávateľom, pre ktorých je nutné vzhľadom na ich činnosť v súvislosti s plnením tejto Zmluvy ich poznať. V prípade takéhoto poskytnutia uvedených informácií sú zmluvné strany povinné zabezpečiť zaobchádzanie a mlčanlivosť tretej osoby v rovnakom rozsahu ako je zaviazaná Zmluvná strana.
2. Záväzok mlčanlivosti stanovený v tomto Článku Zmluvy zostáva platný a účinný aj po ukončení platnosti a účinnosti tejto Zmluvy.
3. Ustanoveniami tohto Článku Zmluvy nie je dotknuté právo na ochranu obchodného tajomstva Zhotoviteľa v zmysle všeobecne záväzných právnych predpisov.
4. Zmluvné strany sa dohodli na spolupráci pri poskytovaní prístupu verejnosti k informáciám o stave / plnení tejto Zmluvy, pričom Zhotoviteľ sa zaväzuje neposkytovať informácie verejnosti, tlači ani iným médiám. Zhotoviteľ je povinný informovať Objednávateľa o otázkach verejnosti alebo médií, a to bezodkladne po ich obdržaní, pričom akékoľvek informácie ohľadne tejto Zmluvy je oprávnený poskytovať výlučne Objednávateľ. O uvedenom je Zhotoviteľ povinný informovať aj spolupracujúce osoby, svojich subdodávateľov alebo iné osoby podieľajúce sa na realizácii Diela podľa tejto Zmluvy.

**17.2 Vrátenie dokumentov a materiálu**

17.2.1 Zhotoviteľ je povinný vrátiť Objednávateľovi akékoľvek dokumenty alebo materiály, ktoré mu Objednávateľ poskytol v súvislosti s touto Zmluvou a ktoré Objednávateľ zapísal a označil do Stavebného denníka ako tie, ktoré požaduje vrátiť. Tieto je Zhotoviteľ povinný vrátiť Objednávateľovi ihneď potom ako:

1. Zhotoviteľ zhotovil Dielo v zmysle tejto Zmluvy, alebo
2. dôjde k odstúpeniu od tejto Zmluvy alebo k zániku tejto Zmluvy iným spôsobom, alebo

17.2.1.3 o to požiada Objednávateľ.

**17.3 Oznámenia**

17.3.1 Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej Zmluvnej strane (ďalej len „písomnosti") musia byť doručené, ak Zmluva neustanovuje inak:

1. v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky, alebo deň odopretia prevzatia zásielky, alebo deň vrátenia zásielky odosielateľovi, aj keď sa adresát o jej doručovaní a obsahu nedozvedel,
2. osobne do sídla druhej Zmluvnej strany a prevzatie potvrdené osobou oprávnenou preberať zásielky za adresáta na kópii doručovanej písomnosti alebo,
3. pri bežnej komunikácii formou e-mailu, pričom doručenie bude potvrdené zaslaním spätného potvrdzujúceho e-mailu príjemcom, za spätný potvrdzujúci e-mail príjemcu sa nepovažuje správa automaticky vygenerovaná systémom.

**17.4 Riešenie sporov**

1. Zmluvné strany sa dohodli, že všetky spory vyplývajúce z tejto Zmluvy alebo v súvislosti s ňou budú prednostne riešené vzájomnou dohodou Zmluvných strán.
2. V prípade, že spor medzi Zmluvnými stranami nebude možné urovnať dohodou, budú spory s konečnou platnosťou rozhodnuté príslušným súdom v Slovenskej republike.

**17.5 Splnomocnené osoby**

17.5.1 Po dobu účinnosti tejto Zmluvy **Objednávateľ** určujeProjektový tím objednávateľa, ktorý tvorí

Stavebný dozor:

Projektový manažér:

Autorský dozor: M PRO s. r. o.

Prípadné zmeny alebo doplnenia vyššie uvedených osôb budú oznámené formou zápisu do stavebného denníka.

17.5.2 Objednávateľ podpisom tejto Zmluvy poveruje na podpisovanie zmenových listov spoločne stavebný dozor a Projektového manažéra.

1. Zhotoviteľ podpisom tejto Zmluvy splnomocňuje na podpisovanie zmenových listov:
2. Po dobu účinnosti tejto Zmluvy **Zhotoviteľ** určuje Projektový tím Zhotoviteľa

Stavbyvedúci

Koordinátor bezpečnosti

Koordinátor dokumentácie

Technik BOZP

**ČLÁNOK 18**

**ZÁVEREČNÉ USTANOVENIA**

**18.1 Oddeliteľnosť ustanovení**

Každé ustanovenie tejto Zmluvy sa interpretuje tak, aby bolo vykonateľné, platné a účinné podľa platných právnych predpisov. Pokiaľ by však bolo podľa platných právnych predpisov nevykonateľné, neplatné alebo neúčinné, nebudú tým dotknuté ostatné ustanovenia tejto Zmluvy. V prípade takejto nevykonateľnosti, neplatnosti alebo neúčinnosti budú Zmluvné strany v dobrej viere rokovať, aby sa dohodli na zmenách alebo doplnkoch tejto Zmluvy, ktoré sú potrebné na realizáciu zámerov tejto Zmluvy a nahradia jej nevykonateľné, neplatné alebo neúčinné ustanovenia ustanoveniami vykonateľnými, platnými a účinnými, ktoré budú svojím zmyslom a účelom čo najbližšie zmyslu a účelu nevykonateľných, neplatných a neúčinných ustanovení tejto Zmluvy.

**18.2 Vyhotovenia**

Táto Zmluva je vyhotovená v ôsmich rovnopisoch v slovenskom jazyku, z ktorých Objednávateľ obdrží šesť vyhotovení a Zhotoviteľ dve vyhotovenia.

**18.3 Rozhodné právo**

1. Táto Zmluva sa riadi právom Slovenskej republiky s vylúčením kolíznych noriem.
2. V častiach výslovne neupravených touto Zmluvou sa použijú ustanovenia Obchodného zákonníka, najmä ustanovenia § 536 a nasl., ustanovenia zákona o verejnom obstarávaní a ostatných súvisiacich právnych predpisov.

**18.4 Zmeny a dodatky**

Túto Zmluvu je možné meniť a dopĺňať len po vzájomnej dohode Zmluvných strán a to vo forme vzostupne číslovaných písomných dodatkov v súlade s § 18 zákona o verejnom obstarávaní alebo zmenových listov (ak naviacprácami nedochádza k navýšeniu Celkovej ceny Diela, postup podľa bodu 1.4 tejto Zmluvy), podpísaných obidvomi zmluvnými stranami.

**18.5 Platnosť a účinnosť**

Táto Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa alebo dňom nasledujúcim po právoplatnosti stavebného povolenia, podľa toho, ktorá skutočnosť nastane neskôr.

**18.6 Prílohy**

Neoddeliteľnou súčasťou tejto Zmluvy sú nasledujúce prílohy:

Príloha č. 1 - Zoznam zmluvnej projektovej dokumentácie:

Príloha č. 2 - Vecná a cenová špecifikácia predmetu plnenia (Realizačný položkový rozpočet):

Príloha č. 3 - Zoznam známych subdodávateľov

**18.7 Vyhlásenie zmluvných strán**

Zmluvné strany vyhlasujú, že obsah Zmluvy je im dostatočne určitý a zrozumiteľný, je prejavom ich slobodnej a vážnej vôle, Zmluvu si prečítali, oboznámili sa s jej obsahom a na znak súhlasu ju vlastnoručne podpisujú.

V Bratislave, dňa V Bratislave, dňa

**za Objednávateľa: za Zhotoviteľa:**